open-index/open-wikipedia-markdown huggingface dataset:
കിങ് ലിയർ

[thumb|250px|right|"ലിയർ രാജാവും വിദൂഷകനും കൊടുങ്കാറ്റിൽ" [വില്യം ഡൈസ് (1806–1864)]]

വില്യം ഷേക്സ്പിയർ എഴുതിയ ഒരു ദുരന്ത നാടകമാണ് **കിങ് ലിയർ**‍. 1603-നും 1606-നും ഇടയിൽ എഴുതപ്പെട്ടുവെന്ന് വിശ്വസിക്കപ്പെടുന്നു. ഷേക്സ്പിയറിന്റെ ഏറ്റവും മഹത്തായ കൃതികളിലൊന്നായാണ് ഇത് പരിഗണിക്കപ്പെടുന്നത്. ബ്രിട്ടണിലെ ലിയർ എന്ന ഐതിഹാസിക രാജാവിനെക്കുറിച്ചുള്ള കഥകളെ അടിസ്ഥാനമാക്കിയാണ് ഇത് രചിച്ചിരിക്കുന്നത്. അരങ്ങിലും വെള്ളിത്തിരയിലും ഈ കൃതി വ്യാപകമായി ഉപയോഗിക്കപ്പെട്ടിട്ടുണ്ട്.

ഇതിന് വ്യത്യസ്തമായ രണ്ട് പതിപ്പുകളുണ്ട്: 1608-ൽ പുറത്തിറങ്ങിയ *ദ റ്റു ക്രോണിക്കിൾസ് ഓഫ് ദ ഹിസ്റ്ററി  ഓഫ് ദ ലൈഫ് ആന്റ് ഡെത്ത് ഓഫ് കിങ് ലിയർ ആന്റ് ഹിസ് ത്രീ ഡോട്ടേർസ്*, 1623-ൽ പുറത്തിറങ്ങിയതും കൂടുതൽ അരങ്ങിനനുയോജ്യവുമായ *ദ ട്രാജഡി ഓഫ് കിങ് ലിയർ* എന്നിവയാണവ.

ഇംഗ്ലണ്ടിന്റെ ഏകീകരണത്തിനു ശേഷം, ഈ നാടകത്തിന്റെ ഇരുണ്ടതും മ്ലാനവുമായ സ്വഭാവം ഇഷ്ടമാകാഞ്ഞ നാടകക്കാർ പല മാറ്റങ്ങളും വരുത്തിയാണ് ഇത് അരങ്ങിൽ അവതരിപ്പിച്ചിരുന്നത്. എന്നാൽ 19-ആം നൂറ്റാണ്ട് മുതൽ ഷേക്സ്പിയറിന്റെ ഏറ്റവും മഹത്തായ നേട്ടങ്ങളിലൊന്നായാണ് ഈ നാടകം കണക്കാക്കപ്പെടുന്നത്. മനുഷ്യ ബന്ധങ്ങളുടെയും ക്ലേശങ്ങളുടെയും സൂക്ഷ്മമായ നിരീക്ഷണം ഈ നാടകത്തെ മഹത്തരമാക്കുന്ന ഘടകങ്ങളിൽ പ്രധാനപ്പെട്ടതാണ്.

## കഥാപാത്രങ്ങൾ

**ലിയർ*', ബ്രിട്ടന്റെ രാജാവ്‌
***[[ഗോണെറിൽ]]** , ലിയറിന്റെ മൂത്ത പുത്രി
***[[റീഗൻ]]**, ലിയറിന്റെ രണ്ടാമത്തെ പുത്രി
***[[കൊർഡീലിയ]]**, ലിയറിന്റെ ഇളയ പുത്രി
***ആൽബനിയുടെ ഡ്യൂക്ക്**, ഗോണെറിലിന്റെ ഭർത്താവ്
***കോണ്വാളിന്റെ ഡ്യൂക്ക്**, റീഗന്റെ ഭർത്താവ്
***ഗ്ലോസ്റ്ററിന്റെ പ്രഭു** 
***കെന്റിന്റെ പ്രഭു**, കായ്യസ് എന്ന പേരിൽക്കൂടി
***എഡ്ഗർ**, ഗ്ലോസ്റ്റർ പ്രഭുവിന്റെ പുത്രൻ

***[[ഏഡ്മണ്ട്]]** , ഗ്ലോസ്റ്റർ പ്രഭുവിന്റെ ജാരപുത്രൻ
***ഓസ്വൾഡ്**, ഗോണറിലിന്റെ സേവക
***[[വിഡ്ഢി]]**
***ഫ്രാൻസിന്റെ രാജാവ്**, കൊർഡീലിയെ പ്രണയിക്കുന്ന വ്യക്തി, പിന്നീട് ഭർത്താവ്
***ബർഗണ്ടിയുടെ ഡ്യൂക്ക്**, കൊർഡീലിയെ പ്രണയിച്ചിരുന്ന വ്യക്തി
***കുരൻ**, രാജസദസ്സിലെ ഒരു അംഗം
***വ്ർ^ദ്ധൻ**, ഗ്ലോസ്റ്ററിലെ ഒരു പൗരൻ
*ഒരു വൈദ്യനൻ, ഏഡ്മണ്ടിന്റെ ഒരു ഉദ്യോഗസ്ഥൻ, ഒരു ആഖ്യായകൻ, കോർഡിലിയയുടെ ഒരു സേവകൻ കോണ്വാളിന്റെ സേവകർ, ലിയറിന്റെ കുതിരപ്പടയാളികൾ, ഉദ്യോഗസ്ഥർ, ദൂതന്മാർ, സൈനികർ, പരിചാരകർ

## അവലംബങ്ങൾ


വർഗ്ഗം:ഷേക്സ്പിയറിന്റെ നാടകങ്ങൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ശൂന്യവേള

പൊതുപ്രശ്നങ്ങൾ നിയമനിർമ്മാണസഭകളിൽ ഉന്നയിക്കാൻ അനുവദിക്കുന്ന സമയമാണ്‌ **ശൂന്യവേള** അഥവാ സീറോ അവർ. ബ്രിട്ടീഷ് പാർലമെന്റിലാണ്‌ ഇതിന്റെ ഉത്ഭവം. അവിടെ 12 നും 1 മണിക്കും ഇടക്കാണ്‌ അംഗങ്ങൾ ചോദ്യങ്ങൾ ഉന്നയിക്കുന്നത്.
സാധാരണ ഗതിയിൽ ശൂന്യവേള ചോദ്യോത്തരവേളയ്ക്കും സഭയിലെ സാധാരണ നടപടിക്രമങ്ങൾക്കും ഇടയിലായിരിക്കും
സാധാരണ നിയമനിർമ്മാണ സഭകളിൽ അംഗങ്ങൾക്ക് ഏതെങ്കിലും വിഷയത്തെപ്പറ്റി പ്രശ്നങ്ങൾ ഉന്നയിക്കുന്നതിനു നിരവധി പ്രക്രിയകളിലൂടെ കടന്നു പോകേണ്ടതുണ്ട്. സഭയിലെ മറ്റു നടപടിക്രമങ്ങൾക്ക് കാത്തു നിൽക്കാൻ കഴിയാതെയുള്ള അത്യാവശ്യമുള്ള കാര്യങ്ങളാണ് ചോദ്യരൂപേണ ഉന്നയിക്കുന്നത് .ശൂന്യവേള സമയത്ത് ഉന്നയിക്കേണ്ടതായ വിഷയങ്ങളുടെ നോട്ടീസ് സഭയിലെ അംഗങ്ങൾ [പാർലമെന്റ് -എം.പി ] സാധാരണയായി 10 മണിക്ക് മുൻപായി സഭയിൽ പ്രധാന ചുമതല നിർവ്വഹിക്കുന്ന ഉദ്യോഗസ്ഥനു         [ പ്രിസൈഡിംഗ് ഓഫീസർ ] നൽകുന്നു  ഇത്തരം ചോദ്യങ്ങളെ സഭയിൽ ഉന്നയിക്കുന്നതിനു അനുവദിക്കണമോ വേണ്ടയോ എന്നു തീരുമാനിക്കുന്നത് പ്രിസൈഡിംഗ് ഓഫീസറാണ്.ഇന്ത്യയിൽ ഇത് 1962 മുതലാണ് നിലവിൽ വന്നത്.

വർഗ്ഗം:രാഷ്ട്രതന്ത്രം
മറീന ബീച്ച്

250px|thumb|right|മറീന ബീച്ച്

ഇന്ത്യയിലെ ചെന്നൈ നഗരത്തിൽ നിന്ന് 12 കി.മീ ദൂരത്തിൽ ബംഗാൾ കടൽത്തീരത്തായി സ്ഥിതി ചെയ്യുന്ന ഒരു ബീച്ചാണ് **മറീന ബീച്ച്**. 

## നീളം കൂടിയ ബീച്ച്

thumb|350px|left|മറീന ബീച്ചിലെ സൂര്യസ്തമയം
ലോകത്തിലെ നഗരങ്ങളിലെ രണ്ടാമത്തെ നീളം കൂടിയ ബീച്ചാണ് മറീന ബീച്ച്. ഏറ്റവും നീളം കൂടീയ ബീച്ച് കാലിഫോർണിയയിലെ ഓഷ്യൻ ബീച്ച് ആണ്. 

## പ്രത്യേകതകൾ
തെക്ക് സെന്റ് ജോർജ്ജ് കോട്ടക്കടുത്ത് നിന്നാണ് മറീന ബീച്ച് ആരംഭിക്കുന്നത്. ഇവിടെ നിന്ന് ബസന്ത് നഗർ‍ വരെ 12 കി.മീ നീളത്തിൽ ബീച്ച് നീണ്ടു കിടക്കുന്നു.
thumb|right|മറീന ബീച്ച്
ഈ ബീച്ചിന്റെ മറ്റൊരു പ്രത്യേകത് ഇതിന്റെ തീരത്തുള്ള പ്രശസ്തരുടെ പ്രതിമകളാണ്. ഇന്ത്യൻ പ്രതിഭകളായ മഹാത്മാഗാന്ധി, കണ്ണകി, തിരുവള്ളുവർ എന്നിവരുടെയും, മുൻ തമിഴ്നാട് മുഖ്യമന്ത്രികളായ എം. ജി. രാമചന്ദ്രൻ, സി.എൻ.അണ്ണാദുരൈ, ജെ. ജയലളിത, എം. കരുണാനിധി എന്നിവരുടെ സ്മരണസ്തംഭങ്ങളും ഈ ബീച്ചിന്റെ തീരത്ത് സ്ഥിതി ചെയ്യുന്നു. 
അടുത്ത കാലത്തായി പ്രശസ്ത നടനായ ശിവാജി ഗണേശന്റേയും ഒരു പ്രതിമ സ്ഥാപിക്കുകയുണ്ടായി. 
thumb|800px|center|മണൽ നിറഞ്ഞു കിടക്കുന്ന മറിന ബീച്ചിന്റെ ഒരു പനോരമ ദൃശ്യം

## പ്രവർത്തനങ്ങൾ
right|thumb|മറിന ബീച്ചിലെ  മത്സ്യബന്ധനവലകൾ
മറീന ബീച്ച് ചെന്നൈയിലെ ഒരു പ്രധാന വിനോദ സഞ്ചാര ആകർഷണ കേന്ദ്രമാണ്. ഇവിടുത്തെ തീരങ്ങളിൽ ഉള്ള ഭക്ഷണ ശാലകൾ വളരെ പ്രസിദ്ധമാണ്. ഇവിടുത്തെ കടൽ വളരെ പരുക്കനും തിരകൾക്ക് നല്ല ശക്തിയുള്ളതുമാണ്. ബീച്ചിന്റെ രണ്ട് അറ്റങ്ങളിലും മുക്കുവന്മാരുടെ വാസസ്ഥലമാണ്. 
2007 ലെ കണക്ക് പ്രകാരം മറിന ബീച്ചിന്റെ തീരങ്ങളിൽ 1,613 ആളുകൾ മുങ്ങി മരിച്ചു. 

## പ്രധാന സ്തംഭങ്ങൾ

thumb|പി.ഡബ്ല്യു.ഡി. കെട്ടിടം
thumb|right|എം.ജി.ആർ സമാധി
മറീന ബീച്ചിന് അഭിമുഖമായി വിവേകാനന്ദ ഹൌസ് സ്ഥിതി ചെയ്യുന്നു. ഇവിടെ വിവേകാനന്ദൻ 1897 ൽ 9 ദിവസം താമസിച്ചു എന്ന് പറയപ്പെടുന്നു. ഇവിടെ ഇപ്പോൾ വിവേകാനന്ദന്റെ പെയിന്റിംങ്ങുകളും മറ്റും പ്രദർശിപ്പിച്ചിരിക്കുന്നു. 

### റെയിൽ‌വേ സ്റ്റേഷനുകൾ
മറിന ബീച്ചിനോട് ചേർന്ന് താഴെപ്പറയുന്ന റെയിൽ‌വേ സ്റ്റേഷനുകൾ സ്ഥിതിചെയ്യുന്നു. 

* ചെപ്പോക് റെയിൽ‌വേ സ്റ്റേഷൻ
*തിരുവള്ളിക്കേനി സ്റ്റേഷൻ
*ലൈറ്റ് ഹൌസ് സ്റ്റേഷൻ

## ഇന്ത്യൻ മഹാസമുദ്ര സുനാമി

[thumb|[സുനാമി|സുനാമിക്ക് ശേഷം മറീന ബീച്ച്]]

ഡിസംബർ 26, 2004 ൽ ഇന്ത്യൻ മഹാസമുദ്രത്തിൽ ഉണ്ടായ ഒരു ഭൂകമ്പത്തിന്റെ ഫലമായി ഉണ്ടായ ഒരു ദുരന്തം ചെന്നൈയുടെ തീരങ്ങളെ ബാധിച്ചു. കാലത്ത് 8:30 നോടനുബന്ധിച്ച് ഉണ്ടായ ഈ ദുരന്തം മറിന ബീച്ച് അടക്കമുള്ള  മൊത്തം ചെന്നൈയുടെ തീരങ്ങളെ ബാധിച്ചു. കടൽ തിരകൾ ശക്തമായി കരയിലേക്ക് അടിക്കുകയും കടൽ കരയിലേക്ക് കയറി വരികയും ചെയ്തു. ഈ ദുരന്തം ഏറ്റവും കൂടുതൽ ബാധിച്ചത് ഈ തീരത്തെ മുക്കുവന്മാരെ ആണ്. ഇതിൽ ഏകദേശം 206 ആളുകൾ മരിക്കുകയും ചെയ്തു. 

## Gallery


Image:Marina Beach.jpg|മറീന ബീച്ച്
Image:Chennai catamaran.jpg|A Catamaran on the beach


## അവലംബം

## പുറത്തേക്കുള്ള കണ്ണീകൾ
* 

വർഗ്ഗം:തമിഴ്‌നാട്ടിലെ വിനോദസഞ്ചാരകേന്ദ്രങ്ങൾ

വർഗ്ഗം:തമിഴ്നാട്ടിലെ കടൽത്തീരങ്ങൾ
സുവർണ്ണ ത്രികോണം

വടക്കേ ഇന്ത്യയിലെ പ്രധാന വിനോദ സഞ്ചാര കേന്ദ്രങ്ങളായ ഡെൽഹി, ആഗ്ര (താജ് മഹൽ), ജയ്‌പൂർ എന്നീ സ്ഥലങ്ങളേയും അവക്കിടയിലുള്ള പാതയേയും പൊതുവായി പറയുന്ന പേരാണ് സുവർണ്ണ ത്രികോണം അഥവാ ഗോൾഡൻ ട്രയാംഗിൾ (ഇംഗ്ലീഷ്:Golden Triangle). 
## പ്രത്യേകതകൾ

ഈ വിനോദ സഞ്ചാര യാത്ര സാധാരണ രീതിയിൽ 7 മുതൽ 8 ദിവസം വരെ നീളുന്ന ഒന്നാണ്. ഡെൽഹിയിൽ നിന്ന് തുടങ്ങി ഡെൽഹിയിൽ തന്നെ അവസാനിക്കുന്ന ഒരു വിനോദ യാത്രയാണ് ഇത്. സാ‍ധാരണ രീതിയിൽ യാത്രാ, വാഹന ചെലവുകൾ ഉൾപ്പെടുന്ന ഒരു വിനോദ സഞ്ചാര യാത്രയാണ് ഇത്. ബസ്സ് ആണ് ഇതിന്റെ പ്രധാന യാത്രാ വാഹനം.

## പുറത്തേക്കുള്ള കണ്ണികൾ

* സുവർണ്ണ ത്രികോണ മാപ്പ്

വർഗ്ഗം:ഇന്ത്യയിലെ വിനോദസഞ്ചാരകേന്ദ്രങ്ങൾ
ഹലസി

വടക്കേ കർണാടകയിലെ ബെൽഗാം ജില്ലയിലെ ഖനാപ്പൂർ താലൂക്കിൽ പെടുന്ന ഒരു പട്ടണമാണ് ഹാൽ‌ഷി എന്നും ഹാത്സി എന്നും പറയപ്പെടുന്ന **ഹലസി**.  ഖനാപൂരിൽ നിന്നും 14 കി.മീ ദൂരത്തിലും, കിട്ടൂർ പട്ടണത്തിൽ നിന്നും 25 കി.മീ ദൂരത്തിലും ഹലസി സ്ഥിതി ചെയ്യുന്നു. 
## പ്രത്യേകതകൾ

ഹലസി, കദംബരാജവംശത്തിന്റെ തലസ്ഥാന നഗരിയായിരുന്നുവെന്ന് കരുതപ്പെടുന്നു. ഈ പട്ടണത്തിൽ ധാരാളം ചരിത്ര സ്മാരകങ്ങൾ ഉണ്ട്.
പടിഞ്ഞാറൻ ചുരങ്ങളുടെ പശ്ചാത്തലത്തിൽ സ്ഥിതി ചെയ്യുന്ന ഹലസി പച്ചപ്പു നിറഞ്ഞ മനോഹരമായ  സ്ഥലമാണ്. ഇവിടത്തെ **ഭുവരാഹ നരസിംഹ ക്ഷേത്രം**  വളരെ വലിയ ഒരു അമ്പലമാണ്.  ഈ അമ്പലത്തിൽ ഹിന്ദു ദൈവമായ വിഷ്ണുവിന്റെ അവതാരങ്ങളായ  വരാഹം, നരസിംഹം, നാരായണൻ, സൂര്യൻ എന്നിവരുടെ ഗംഭീരങ്ങളായ ചിത്രങ്ങൾ ഉണ്ട്.   കൂടാതെ ഇവിടെയുള്ള ഒരു വലിയ കോട്ടയിൽ ഗോകർണ്ണേശ്വര, കപിലേശ്വര, സ്വർണ്ണേശ്വര, ഹടകേശ്വര എന്നീ അമ്പലങ്ങളും ഉണ്ട്. 

## വിനോദ സഞ്ചാരം

ഇവിടുത്തെ അമ്പലങ്ങളും പുരാവസ്തു ഗവേഷണവകുപ്പിന്റെ കീഴിലുള്ള ചരിത്ര സ്മാരകങ്ങളും കർണ്ണാടകയിലെ പ്രധാന വിനോദസഞ്ചാരകേന്ദ്രങ്ങളാണ്. 

## അവലംബം

വർഗ്ഗം:കർണ്ണാടകത്തിലെ പട്ടണങ്ങൾ
ഭീംബട്ക ശിലാഗൃഹങ്ങൾ

ഇന്ത്യയിലെ പുരാവസ്തു സ്ഥലവും ലോക പൈതൃക സ്ഥലവുമാണ് മദ്ധ്യപ്രദേശിലെ റൈസൻ ജില്ലയിലുള്ള **ഭീംബട്ക ശിലാഗൃഹങ്ങൾ**. ഇന്ത്യയിൽ മനുഷ്യവാസത്തിന്റെ ഏറ്റവും പുരാതന അവശിഷ്ടങ്ങൾ കാണുന്നത് ഭീംബട്കയിലാണ്; ഇവിടത്തെ ശിലായുഗ ഗുഹാചിത്രങ്ങൾക്ക് ഏകദേശം 9,000 വർഷം പഴക്കമുണ്ട്. 

ഈ സ്ഥലത്തിന് പേരുലഭിച്ചത് ഭീംബട്കയ്ക്ക് പാണ്ഡവരിൽ ഒരാളായ ഭീമനുമായി ഉണ്ടെന്ന് വിശ്വസിക്കുന്ന പൗരാണിക ബന്ധത്തിൽ നിന്നാണ്. 

## സ്ഥാനം

ഭീംബട്കയിലെ (ഭീം ബൈതകയിലെ) ശിലാഗൃഹങ്ങൾ മദ്ധ്യപ്രദേശിലെ റൈസൻ ജില്ലയിലാണ്. ഭോപ്പാലിന് 45 കിലോമീറ്റർ തെക്കായി, വിന്ധ്യാചല നിരകളുടെ തെക്കേ അറ്റത്താണ് ഭീംബട്ക. ചില ശിലാഗൃഹങ്ങൾ സത്പുര മലനിരകളിലാണ്. ഈ പ്രദേശം നിബിഢവനഭൂമിയും വർഷം മുഴുവൻ ജലം ലഭിക്കുന്ന ജലസ്രോതസ്സുകളുള്ളതുകൊണ്ട് ധാരാളമായി പ്രകൃതിവിഭവങ്ങൾ ഉള്ളതുമാണ്, പ്രകൃതിദത്തമായ ഗുഹകളും വനങ്ങളും സസ്യമൃഗാദികളുമുള്ള ഈ പ്രദേശം ആസ്ത്രേലിയയിലെ കകടു ദേശീയോദ്യാനം, കലഹാരി മരുഭൂമിയിലെ കാട്ടുമനുഷ്യരുടെ ഗുഹാചിത്രങ്ങൾ, ഫ്രാൻസിലെ അപ്പർ പാലിയോലിഥിക് കാലത്തെ ലസ്കാ ഗുഹാചിത്രങ്ങൾ എന്നിവയുമായി ഗണ്യമായ സാമ്യം കാണിക്കുന്നു.

## ചിത്രശാല

പ്രമാണം:Rock Shelter 15, Bhimbetka 02.jpg|മനുഷ്യൻ പന്നിയാൽ ആക്രമിക്കപ്പെടുന്ന ചിത്രം
പ്രമാണം:Bheem Baithika Caves Paintings (7).jpg|മൃഗങ്ങളുടെ ചിത്രങ്ങൾ
പ്രമാണം:Bheem Baithika Caves Paintings (11).jpg|ഗുഹ
പ്രമാണം:Bheem Baithika Caves Paintings (2).jpg|കൊമ്പുള്ള മൃഗങ്ങൾ
പ്രമാണം:Bheem Baithika Caves Paintings (4).jpg|ഗുഹയുടെ ഉള്ളിൽ
പ്രമാണം:2500yr Visualization Statues Bhembetika (1).jpg|
പ്രമാണം:Cave Paintings Bhembetika (23)e.jpg|മാനിന്റെ ചിത്രം
പ്രമാണം:Cave Paintings Bhembetika (9)e.jpg|ഗുഹാചിത്രങ്ങൾ
പ്രമാണം:Cave Paintings Bhembetika (10)e.jpg|ഗുഹാചിത്രങ്ങൾ


## അവലംബം

* Madhya Pradesh A to Z, Madhya Pradesh State Tourism Development Corporation, Cross Section Publications Pvt. Ltd., New Delhi 1994

## പുറത്തുനിന്നുള്ള കണ്ണികൾ
* യുണസ്കോ ലോക പൈതൃകം: ഭീംബട്കയിലെ ശിലാഗൃഹങ്ങൾ
* 360<sup>o</sup> പുറത്തുനിന്നുള്ള കാഴ്ച്ച 
* ഭീംബട്കയിലെ ചരിത്രാതീത കല 
* ഭീംബട്ക ഗാലറി, എ.എൻ. മഹേശ്വരി
* ഭീംബട്കയുടെയും മദ്ധ്യപ്രദേശിലെ മറ്റ് സ്ഥലങ്ങളുടെയും ചിത്രങ്ങൾ 
* ഭീംബട്ക, ഉപേന്ദർ സിങ്ങ് എഴുതിയ ലേഖനം 
* ഭീംബട്ക, മദ്ധ്യപ്രദേശ് ടൂറിസം
* ഭീംബട്കയിലെ ചരിത്രാതീത ചിത്രങ്ങൾ, എൽ.എൽ. കാമത്ത്
* ഭീംബട്കയുടെ ഇന്ററാക്ടീ‍വ് പനോരമിക് ചിത്രങ്ങൾ
* മദ്ധ്യ ഇന്ത്യയിലെ ശിലാചിത്രങ്ങൾ

വർഗ്ഗം:ഇന്ത്യയിലെ ഗുഹാചിത്രങ്ങൾ
കേശവൻ പാറ

thumb|top|right|താഴ്വരകളുടെ മനോഹര ദൃശ്യം
കേരളത്തിലെ പാലക്കാട് ജില്ലയിലെ ഒരു ചെറിയ സ്ഥലമാണ് **കേശവൻ പാറ**. നെന്മാറയിൽ നിന്ന് 30 കി.മി ദൂരത്തിലാണ് ഇത് സ്ഥിതി ചെയ്യുന്നത്. 

## പ്രത്യേകതകൾ
നെല്ലിയാമ്പതി മലനിരകളിലായിട്ടാണ് കേശവൻ പാറ സ്ഥിതി ചെയ്യുന്നത്. ഇവിടെ നിന്ന് താഴെയുള്ള താഴ്വരകളുടെ ദൃശ്യം മനോഹരമാണ്. ഇതിനടുത്തുള്ള സ്ഥലം കൈകാട്ടി ആണ്. 

## എത്തിച്ചേരാൻ
ഇവിടേക്ക് എത്തിച്ചേരാനുള്ള വഴി നെന്മാറയിൽ‍ നിന്ന് മാത്രമേ ഉള്ളൂ. നെന്മാറയിൽ നിന്ന് കൈകാട്ടി വഴി, 26 കി. മീ ദൂരം സഞ്ചരിച്ചാൽ കേശവൻപാറയിൽ എത്തിച്ചേരാം. 9 കി.മി ദൂരത്തിൽ പോത്തുണ്ടി ഡാം സ്ഥിതി ചെയ്യുന്നു.

## ചിത്രശാല

പ്രമാണം:കേശവൻപാറ-നെല്ലിയാമ്പതി-പാലക്കാട്1.JPG| കേശവൻപാറയിലെ ഒരു ദൃശ്യം
പ്രമാണം:കേശവൻപാറ-നെല്ലിയാമ്പതി-പാലക്കാട്2.JPG| കേശവൻപാറയിലെ ഒരു ദൃശ്യം
പ്രമാണം:കേശവൻപാറ-നെല്ലിയാമ്പതി-പാലക്കാട്3.JPG| കേശവൻപാറയിലെ ഒരു ദൃശ്യം
പ്രമാണം:കേശവൻപാറയിലെ കുളം-നെല്ലിയാമ്പതി-പാലക്കാട്.JPG| കേശവൻപാറയിൽ വെള്ളം കെട്ടിനിൽക്കുന്ന ദൃശ്യം


വർഗ്ഗം:പാലക്കാട് ജില്ലയിലെ ഗ്രാമങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
കെട്ടുവള്ളം

കേരളത്തിലെ കായലുകളിലും മറ്റും സാധാരണ കണ്ടുവരാറുള്ള ഒരു തരം വള്ളമാണ് **കെട്ടുവള്ളം** (House Boat). ഇത് വലിയ വള്ളങ്ങളിൽ മേൽക്കൂര കെട്ടി അകത്ത് സൗകര്യങ്ങളോട് കൂടി പണിത വള്ളങ്ങളാണ്. മുൻകാലങ്ങളിൽ ചരക്കുകടത്തുന്നതിനു ഉപയോഗിച്ചിരുന്ന കെട്ടുവള്ളങ്ങൾ ഇന്ന് പ്രധാനമായും വിനോദസഞ്ചാരത്തിനാണ് ഉപയോഗിക്കുന്നത്. ചരക്കു കടത്തിന് ഉപയോഗിച്ചിരുന്ന കെട്ടുവള്ളങ്ങളിൽ കുറച്ചൊക്കെ സൗകര്യങ്ങൾ കൂട്ടിച്ചേർത്ത് വിനോദസഞ്ചാരത്തിനു പ്രയോജനപ്പെടുത്തുകയാണ് മുൻപ് ചെയ്തിരുന്നത്. സാധാരണയായി  ഇതിന്റെ ഉൾഭാഗം വീടുപോലെ ക്രമീകരിച്ചിരിക്കുന്നു. 

എന്നാൽ പിന്നീട് ഇതിന്റെ വിപണന സാധ്യതകൾ വലിയ തോതിൽ വർദ്ധിച്ചതോടെ ഈ ആവശ്യത്തിനു വേണ്ടി മാത്രം കെട്ടുവള്ളങ്ങൾ നിർമ്മിച്ചു തുടങ്ങി. രണ്ടുനിലയിൽ പണിതവയുമുണ്ടു്. സൗകര്യങ്ങൾ ഒന്നിനൊന്നു വർദ്ധിച്ച്, അറ്റാച്ച്ഡ് ബാത് റൂം ( Attached Bath Room) ഉൾപ്പെടെ 8 കിടപ്പുമുറികൾ, കോൺഫറൻസ് ഹാൾ, ശീതീകരിച്ച മുറികൾ , മുകൾത്തട്ടിലിരുന്ന്  പ്രകൃതിഭംഗി ആസ്വദിക്കാൻ സംവിധാനം, എന്നിവയൊക്കെ ലഭ്യമാണ്. മിക്കതിനും മുന്നിൽ കയറുന്ന ഭാഗം വരാന്തപോലെയാണ്. യാത്രാവഴിയിലെ ദൃശ്യങ്ങൾ കാണാനായി വരാന്തയ്ക്കു് ചുറ്റും കൈപ്പിടിയുള്ള  കിടപ്പുമുറികൾക്കു് തിരശ്ശീലയിട്ട വലിയ ജനലുകളുമുണ്ടാകും. ഇഷ്ടപ്പെട്ട ഭക്ഷണം തയ്യാറാക്കി കിട്ടുന്നതിനും സൗകര്യമുണ്ട്.  കായലുകളെല്ലാം കെട്ടുവള്ളങ്ങൾ കൊണ്ടു നിറഞ്ഞതോടെ  ഇവയിൽ നിന്നുള്ള മാലിന്യഭീഷണി വലിയൊരു പ്രശ്നമായി മാറിയിട്ടുണ്ട്.  

## പ്രത്യേകതകൾ

ഒരു കെട്ടുവള്ളം സാധാരണ രീതിയിൽ 100 അടി വരെ നീളവും, 20 അടി വരെ വീതിയും ഉള്ളതാണ്. തെങ്ങിന്റെ ചകിരികൊണ്ടും, മുള കൊണ്ടുമാണ് വള്ളത്തിന്റെ മേൽഭാഗം പ്രധാനമായും ഉണ്ടാക്കുന്നത്.  ആഞ്ഞിലി മരമാണ് വള്ളത്തിന്റെ നിർമ്മാണത്തിനായി പ്രധാനമായും ഉപയോഗിക്കുന്നത്. 

## ചിത്രശാല

ചിത്രം:House boat construction.JPG| കെട്ടുവള്ളം നിർമ്മാണഘട്ടത്തിൽ
ചിത്രം:Kerala Houseboat.jpg|ഒരു കെട്ടുവള്ളം
ചിത്രം:House boat fascia.jpg|കെട്ടുവള്ളത്തിന്റെ ഉൾവശം
Image:Kettuvellam vembanad lake.JPG|കെട്ടുവള്ളങ്ങൾ - വേമ്പനാട്ട് കായലിൽ നിന്നുള്ള ദൃശ്യം
image:Kerala Double-decked Houseboat.JPG|ഇരു നിലകൾ ഉള്ള കെട്ടുവള്ളം
image:Enten backwaters.JPG
image:Kerala Houseboat View.JPG
ചിത്രം:KeralaHouseBoat.JPG
ചിത്രം:House boat skeleton.jpg|കെട്ടുവള്ളത്തിന്റെ ചട്ടക്കൂട്

File:Houseboat making kerala.jpg|കെട്ടുവള്ളത്തിന്റെ ചട്ടക്കൂട്
ചിത്രം:House boat maintainance.JPG|കെട്ടുവള്ളം അറ്റകുറ്റപ്പണികൾ നടത്താൻ കയറ്റിയിരിക്കുന്നു.
File:Kettuvallam (House boat).jpg|വേമ്പനാട്ട് കായലിൽ ഒരു കെട്ടുവള്ളം
File:House boat Kettuvallam 4.jpg|വേമ്പനാട്ട് കായലിൽ ഒരു കെട്ടുവള്ളം
File:House boat in Vembanattukayal.jpg | കെട്ടുവള്ളങ്ങളിൽ പൊതുവെ മുഴുവൻ ദിന സവാരികൾ പതിവാണ്. 
File:A typical houseboat.jpg ‎ | വേമ്പനാട് കായലിൽ കുമരകത്തു നിന്നും ആലപ്പുഴ നിന്നും ഹൗസ് ബോട്ടുകൾ ലഭ്യമാണ്.
പ്രമാണം:കെട്ടുവള്ളങ്ങൾ-കുട്ടനാടിന്റെ മുഖമുദ്ര.jpg|കെട്ടുവള്ളങ്ങൾ-കുട്ടനാടിന്റെ മുഖമുദ്ര
Image:വേമ്പനാട്ടുകായലിലോടുന്ന ഒരു ഹൌസ്ബോട്ട്.jpg| ആലപ്പുഴ വേമ്പനാട്ടുകായലിലൂടെ ഹൗസ്ബോട്ട് സഞ്ചരിക്കുന്നു. വശങ്ങളിൽ ഇടിച്ച് കേടുപറ്റാതിരിക്കാൻ ടയറുകൾ കെട്ടിയിട്ടിരിക്കുന്നതും കാണാം


## ഇതും കാണുക
* തോണി

## അവലംബം

വർഗ്ഗം:ജലഗതാഗതം
വർഗ്ഗം:കേരളത്തിലെ വിനോദസഞ്ചാരം
ലിംഫോമ

മനുഷ്യശരീരത്തിന്റെ രോഗപ്രതിരോധസം‌വിധാനത്തിന്റെ ഭാഗമായ ലിംഫോസൈറ്റുകൾ എന്ന ശ്വേതരക്താണുക്കളെ ബാധിക്കുന്ന ഒരുതരം രക്താർബുദമാണ്‌ **ലിംഫോമ**. ഇംഗ്ലീഷ്: Lymphoma. മറ്റു സസ്തനികളിലും ലിംഫോമ ഉണ്ടാവാറുണ്ട്. ലിംഫ് ഗ്രന്ഥികളെ ബാധിക്കുന്ന അസുഖമായാണ്  ഇത് പ്രത്യക്ഷമാകുന്നത്. 

## ലക്ഷണങ്ങൾ
ലിംഫ് ഗ്രന്ഥികളുടെ വീക്കമാണ് ആദ്യ രോഗലക്ഷണം. ലിംഫ് ഗ്രന്ഥികൾ അസാധാരണമായി വലിപ്പം വയ്ക്കുന്നു. കഴുത്ത്, കക്ഷം, തുടയിടുക്ക് എന്നീ ഭാഗങ്ങളിലെ ഗ്രന്ഥികളുടെ വീക്കമാണ് പ്ര ധാനമായി കണ്ടുവരുന്നത്. കരൾ, ശ്വാസകോശം, നട്ടെല്ല്, പ്ലീഹ എന്നീ അവയവങ്ങളിലും ഈ രോഗം ബാധിക്കാം. ഇപ്രകാരം രോഗം  ബാധിച്ചുകഴിഞ്ഞാൽ രോഗത്തോടനുബന്ധിച്ച്, പനി, ശ്വാസം മുട്ടൽ, ക്ഷീണം, വിയർപ്പ്, മഞ്ഞപ്പിത്തം, നടുവുവേദന, അകാരണമായി ശരീരത്തിൻറെ തൂക്കം കുറയൽ എന്നീ ലക്ഷണങ്ങളും കാണാറുണ്ട്. ഈ രോഗം പ്രതിരോധ ശക്തിയെ കുറയ്ക്കുന്നതുകൊണ്ട് ഈ രോഗികൾക്ക് പല വിധത്തിലുള്ള പകർച്ച വ്യാധികളും ഉണ്ടാകാൻ സാദ്ധ്യതയുണ്ട്.

വർഗ്ഗം:അർബുദങ്ങൾ
റോമിയോ ആന്റ് ജൂലിയറ്റ്

thumb|right|റോമിയോ ആന്റ് ജൂലിയറ്റിലെ  പ്രശസ്തമായ ബാൽക്കണി രംഗം
ലഘുചിത്രം
വില്യം ഷേക്സ്പിയർ തന്റെ ആദ്യകാലങ്ങളിൽ എഴുതിയ ദുരന്ത നാടകങ്ങളിലൊന്നാണ് **റോമിയോ ആന്റ് ജൂലിയറ്റ്**. ശത്രുക്കളായിക്കഴിയുന്ന രണ്ട് കുടുംബങ്ങളില്പ്പെട്ട റോമിയോയുടേയും ജൂലിയറ്റിന്റെയും പ്രേമവും, അവരുടെ അകാല മരണവും, അതിനേത്തുടർന്ന് അവരുടെ കുടുംബങ്ങൾ ഐക്യപ്പെടുന്നതുമാണ് ഇതിന്റെ കഥ. ഷേക്സ്പിയറിന്റെ ജീവിതകാലത്ത് ഏറ്റവും പ്രശസ്തി നേടിയ അദ്ദേഹത്തിന്റെ നാടകങ്ങളിലൊന്നാണിത്. റോമിയോ ആന്റ് ജൂലിയറ്റ്, ഹാംലറ്റ് എന്നിവയാണ് അരങ്ങിൽ ഏറ്റവുമധികം അവതരിപ്പിക്കപ്പെടുന്ന ഷേക്സ്പിയർ നാടകങ്ങൾ.

## കഥാപാത്രങ്ങൾ
### മോണ്ടാക്യു  രാജ്യകുടുംബം
***എസ്കാലുസ് രാജകുമാരൻ**
***കൗണ്ട് പാരിസ് പ്രഭു** എസ്കാലുസ് രാജകുമാരന്റെ പ്രിയ സുഹൃത്തും ജൂലിയെറ്റിനെ വിവാഹം ചെയ്യാൻ ആഗ്രഹമുള്ള വ്യക്തി.
***മേർകുഷിയോ** എസ്കാലുസ് രാജകുമാരന്റെ പ്രിയ സുഹൃത്തും റോമിയോയുടെ സന്തതസഹചാരിയും.
### ക്യാപ്പൂല്ലേറ്റ് കുടുംബം
***ക്യാപ്പൂല്ലേറ്റ്** കുടുംബനാഥൻ
***ലേഡി ക്യാപ്പൂല്ലേറ്റ്** കുടുംബനാഥ
***ജൂലിയെറ്റ്‌ ക്യാപ്പൂല്ലേറ്റ്** ക്യാപ്പൂല്ലേറ്റ് പ്രഭുവിന്റെ 13 വയസുള്ള മകളും നാടകത്തിലെ പ്രധാന നായിക കഥാപാത്രവും.
***ടൈബാൾട്ട്‌** ജൂലിയെറ്റിന്റെ കസിനും ലേഡി ക്യാപ്പൂല്ലേറ്റിന്റെ അനന്തരവനും.
***നഴ്സ്** ജൂലിയെറ്റിന്റെ പേഴ്സണൽ കോൺഫിഡന്റ്.
***റോസലിൻ** ക്യാപ്പൂല്ലേറ്റ് പ്രഭുവിന്റെ അനന്തരവളും റോമിയോയുടെ ആദ്യ കാമുകിയും.
***പീറ്റർ**, **സാംസൺ**, **ഗ്രിഗറി** എന്നി മറ്റു കഥാപാത്രങ്ങളും

## ഇതിവൃത്തം
ഈ നാടകത്തിന്റെ ഇതിവൃത്തം ഒരു ഇറ്റാലിയൻ കഥയെ അടിസ്ഥാനമാക്കിയതാണ്. ഈ കഥയുടെ, 1562-ൽ ആർഥർ ബ്രൂക്ക് എഴുതിയ ദ ട്രാജിക്കൽ ഹിസ്റ്ററി ഓഫ് റോമിയസ് ആന്റ് ജൂലിയറ്റ് എന്ന പദ്യ രൂപത്തിൽ നിന്നും 1582-ൽ വില്യം പെയ്ന്റർ എഴുതിയ പാലസ് ഓഫ് പ്ലെഷർ എന്ന ഗദ്യ രൂപത്തിൽ നിന്നും ഷേക്സ്പിയർ തന്റെ നാടകത്തിലേക്ക് വളരെയധികം കടമെടുത്തിരുന്നു. എന്നാൽ കഥ വികസിപ്പിക്കുന്നതിനായി മെർകുഷ്യൊ, പാരിസ് എന്നിവരുൾപ്പെടെ പല സഹ-കഥാപാത്രങ്ങളേയും ഇദ്ദേഹം സൃഷ്ടിച്ചു. 1591-നും1595-നും ഇടയിൽ രചിക്കപ്പെട്ടുവെന്ന് വിശ്വസിക്കപ്പെടുന്ന ഈ നാടകം 1597-ൽ ക്വാർട്ടൊ പതിപ്പായാണ് ആദ്യമായി പ്രസിദ്ധീകരിച്ചത്.

## രൂപാന്തരങ്ങളും പുനർനിർമ്മിതിയും

റോമിയോ ആന്റ് ജൂലിയറ്റ് പലതവണ നാടകം, ചലച്ചിത്രം, സംഗീത നാടകം, ഓപ്പറ എന്നിവക്കായി ഉപയോഗിക്കപ്പെട്ടിട്ടുണ്ട്. ഇംഗ്ലണ്ട് ഏകീകരണത്തിന്റെ കാലത്ത് വില്യം ഡേവ്നന്റ് കൃതിയിൽ കാര്യമായ മാറ്റങ്ങൾ വരുത്തി. 18-ആം നൂറ്റാണ്ടിലെ ഡേവിഡ് ഗാറിക്കിന്റെ പതിപ്പിൽ പല രംഗങ്ങളിലും മാറ്റം വരുത്തുകയും അന്ന് മാന്യമല്ലെന്ന് കരുതിയിരുന്ന പല ഘടകങ്ങളും ഉപേക്ഷിക്കുകയും ചെയ്തിരുന്നു. ഓപ്പറക്കായി ജോർജ് ബെൻഡ എഴുതിയ പതിപ്പ് ശുഭാന്ത്യമുള്ളതായിരുന്നു. 19-ആം നൂറ്റാണ്ടയപ്പോഴേക്കും അരങ്ങുകളിൽ ഷേക്സ്പിയർ എഴുതിയ ആദ്യ രൂപം തന്നെ ഉപയോഗിക്കുവാൻ തുടങ്ങി. എം.ജി.എമ്മിന്റെ റോമിയോ ആന്റ് ജൂലിയറ്റ് (1936), വെസ്റ്റ് സൈഡ് സ്റ്റോറി (1950), റോമിയോ + ജൂലിയറ്റ് (1996) എന്നിവയാണ് ഈ കൃതിയെ ആസ്പദമാക്കി നിർമിച്ച ചലച്ചിത്രങ്ങളിൽ പ്രശസ്തമായവ.

## അവലംബം

വർഗ്ഗം:ഷേക്സ്പിയറിന്റെ നാടകങ്ങൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
ഖഗ

ഉക്താഛന്ദസ്സിലുള്ള ഒരു സം‍സ്കൃത‍വർണ്ണവൃത്തമാണ് '"ഖഗ"'. നാലുപാദങ്ങളും ഓരോ ലഘുവിനെക്കൊണ്ട് ചമയ്ക്കുന്നു. 
## ലക്ഷണം
ശത്രുഞ്ജയ കുന്ന്

right|float|250px
ഗുജറാത്തിൽ കത്തിയവാർ ഉപദ്വീപിലെ പാലിതനക്കടുത്തുള്ള പ്രധാനപ്പെട്ട ഒരു ജൈനതീർത്ഥാടനകേന്ദ്രമാണ് **ശത്രുഞ്ജയ കുന്ന്**. ഈ കുന്നിനു മുകളിൽ മനോഹരമായ ജൈനവാസ്തുശില്പരീതിയിലുള്ള ആയിരത്തിലധികം ക്ഷേത്രങ്ങളുണ്ട്. ഇവിടത്തെ 3750 പടികൾ കയറിയാണ് ഏറ്റാണ്ട് ആയിരം അടി ഉയരത്തിലുള്ള കുന്നിനു മുകളിലെ ക്ഷേത്രങ്ങളിലെത്തുന്നത്. ഏറ്റാണ്ട് ഒന്നു മുതൽ ഒന്നര മണിക്കൂർ വരെ ഈ കയറ്റത്തിനെടുക്കും. ഇവിടത്തെ ഒരു ക്ഷേത്രമായ ശ്രീ ആദിശ്വരക്ഷേത്രത്തിൽ വിലപിടിച്ച രത്നങ്ങളുടെ ഒരു ശേഖരമുണ്ട്. 

പണ്ട് ഈ കുന്നിന്റെ രണ്ടു ശിഖരങ്ങളിലായായിരുന്നു ക്ഷേത്രങ്ങൾ നില നിന്നിരുന്നത്. ഇന്ന് ഇതിനിടയിലുള്ള താഴ്വാരം മുഴുവൻ ക്ഷേത്രങ്ങൾ കൊണ്ട് നിറഞ്ഞിരിക്കുന്നു. എല്ലാ ജൈനരും അവരുടെ ജീവിതകാലത്ത് ഒരിക്കലെങ്കിലും ശത്രുഞ്ജയ കുന്ന് സന്ദർശിക്കാൻ ശ്രമിക്കുന്നു. ധനികരായവർ തങ്ങളുടെ പേരിൽ ഒരു ക്ഷേത്രം തന്നെ ഇവിടെ പണികഴിപ്പിക്കുന്നു. ഇതാണ് ഇവിടെ ക്ഷേത്രങ്ങളുടെ എണ്ണം കൂടാൻ കാരണം‌.
## അവലംബം

വർഗ്ഗം:ജൈനക്ഷേത്രങ്ങൾ
വർഗ്ഗം:കുന്നുകൾ
കടമറ്റം പള്ളി

thumb|250px

കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിലെ  കോലഞ്ചേരിക്കടുത്ത് അയ്ക്കരനാട് പഞ്ചായത്തിലെ കടമറ്റത്ത് സ്ഥിതിചെയ്യുന്ന  വിശുദ്ധ ഗീവർഗീസിന്റെ നാമത്തിലുള്ള പുരാതന ക്രൈസ്തവ ദേവാലയമാണ് **കടമറ്റം പള്ളി** എന്നറിയപ്പെടുന്നത്. യാക്കോബായ, ഓർത്തഡോക്സ് സഭകൾ തമ്മിലുള്ള തർക്കം നിലനിൽക്കുന്ന പള്ളികളിലൊന്നാണ് ഇത്. ഇരു വിഭാഗവും തമ്മിലുള്ള തർക്കം മൂലം 1998-ൽ ഈ പള്ളി അടച്ചപൂട്ടിയെങ്കിലും 8 വർഷത്തെ സമാധാന ശ്രമങ്ങൾക്ക് ശേഷം 2006-ൽ മലങ്കര ഓർത്തഡോൿസ് സഭയുടെ കീഴിൽ ഉള്ള ദേവാലയമായി വീണ്ടും വിശ്വാസികൾക്കായി തുറന്നു.

## ചരിത്രം
ലഘുചിത്രം|an ancient rock inscription tablet from the Holy Ghost Forane Church in Muttuchira, Kerala, India.
ഇടത്ത്‌|ലഘുചിത്രം|മഡോണ്ണയ്യും കുഞ്ഞും, കടമറ്റം പള്ളിയിലെ ചുവരുകളിൽ കാണാൻ സാധിക്കുന്ന ഒരു ചിത്രം. സെന്റ് മേരി ആന്ഡ് ജീസസ്.
കടമറ്റം പള്ളി എന്നാണ് സ്ഥാപിക്കപ്പെട്ടതെന്ന് കൃത്യമായ രേഖകൾ ഇല്ല. 4-10 നൂറ്റാണ്ടുകളിലാണെന്ന് ഊഹിക്കപ്പെടുന്നു. എങ്കിലും നിരണം ഗ്രന്ഥവരികൾ ആസ്പദമാക്കിയാൽ ക്രി.വ 825 നു ശേഷമാണ് ഈ പള്ളി സ്ഥാപിക്കപ്പെട്ടത് എന്ന നിഗമനം. മാർ സബോർ ആണ് ഈ പള്ളി സ്ഥാപിച്ചത് എന്നും നിരണം ഗ്രന്ഥവരികളിൽ പ്രസ്താവിച്ചിരിക്കുന്നു. 
thumb|250px|പള്ളിയുടെ അൾത്താര- മദ്‌ഹബയും കാണാം
thumb|250px|മദ്‌ഹബയുടെ തെക്കുള്ള ഭിത്തിയിലെ പുരാതനമായ പേർഷ്യൻ കുരിശ്
thumb|right|200px|പോയേടം - കത്തനാർ മന്ത്രപഠനത്തിനായി ഈ കിണറിലൂടെയാണ് പാതാളത്തിലേക്ക് പോയതെന്നാണ് ഐതിഹ്യം. കടമറ്റം പള്ളിയിലാണ് ഈ കിണർ

## പുറത്തേക്കുള്ള കണ്ണി
*ഔദ്യോഗിക വെബ്സൈറ്റ് 

## അവലംബം


വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
പാഴ്‌സി

## ജീവിതരീതി
right|thumb|മുംബൈയിലെ ഒരു പാഴ്സി ക്ഷേത്രം
ഇന്ത്യയിലെത്തിയ പാഴ്സികൾ ബ്രിട്ടീഷുകാരിൽ നിന്ന് പാശ്ചാത്യജീവിതരീതികൾ സാമാന്യം സ്വായത്തമാക്കിയിട്ടുണ്ട്. ജൈനരെപ്പോലെത്തന്നെ ഇന്ത്യയിലെ സാമ്പത്തികമേഖലയിൽ കാര്യമായി സ്വാധീനിക്കാൻ സാധിച്ച ജനവിഭാഗമാണ്‌ പാഴ്സികൾ. പതിനെട്ടാം നൂറ്റാണ്ടിൽ ബോംബേയിൽ കപ്പൽ നിർമ്മാണവ്യവസായം ആരംഭിച്ചതിനു പിന്നിലെ സാമ്പത്തികസ്രോതസ്സ് പാഴ്സികളുടേതാണ്‌. ഇതിനു പുറമേ ഇന്ത്യയിലെ വൻ വ്യവസായികളായ ടാറ്റ കുടുംബം പാഴ്സി മതവിഭാഗക്കാരാണ്‌ എന്നത് ഇവരുടെ സാമ്പത്തികരംഗത്തെ പ്രാധാന്യം എടൂത്തുകാട്ടുന്നു. ഇന്ത്യൻ ദേശീയപ്രസ്ഥാനത്തിന്റെ ആദ്യകാലനേതാക്കളിൽ പ്രമുഖനായിരുന്ന ദാദാഭായ് നവറോജിയും പാഴ്സി വിഭാഗത്തില്പ്പെട്ടയാളാണ്‌.

## ശവസംസ്കാരം
മറ്റു മതസ്ഥരെ അപേക്ഷിച്ച് വളരെ വ്യത്യസ്തമായ രീതിയിലാണ്‌ പാഴ്സികൾ മരണമടഞ്ഞവരുടെ ശവസംസ്കാരം നടത്തുന്നത്. ശവശരീരം കഴുകന്മാർക്ക് ഭക്ഷണമായി നൽകുകയാണ്‌ ഇവർ ചെയ്യുന്നത്. പാഴ്സികളുടെ മതവിശ്വാസത്തിന്റെ പ്രതിഫലനമാണ്‌ ഈ പ്രത്യേക രീതിയിലൂള്ള ശവസംസ്കാരത്തിലൂടെ പ്രകടമാകുന്നത്. ഭൂമിയും അഗ്നിയും വളരെ വിശുദ്ധമായ വസ്തുക്കളാണെന്നും, ശവശരീരം അവയെ ദുഷിപ്പിക്കും എന്ന വിശ്വാസം മൂലമാണ്‌ ഇവർ മറ്റു മതസ്ഥരെപ്പോലെ ശവശരീരം ദഹിപ്പിക്കുകയോ മണ്ണിൽ മറവു ചെയ്യുകയോ ചെയ്യാത്തത്.

ബോംബേയിലെ മലബാർ കുന്നിലെ തൂങ്ങുന്ന പൂന്തോട്ടം (hanging gardens)-ത്തിനടുത്താണ്‌ പാഴ്സികളുടെ ഒരു ശ്മശാനമായ നിശ്ശബ്ദഗോപുരങ്ങൾ (towers of silence) സ്ഥിതി ചെയ്യുന്നത്. ശവശരീരം, അലങ്കരിച്ച മഞ്ചലിൽ ഇവിടെ കൊണ്ടുവന്ന് പ്രത്യേക സ്ഥലത്ത് വക്കുകയും, ശവവാഹകർ കൈകൊട്ടുന്നതോടെ ഇവിടത്തെ വൻഗോപുരങ്ങൾക്കു മുകളിലെ കൂടുകളിൽ നിന്ന് കഴുകന്മാരെത്തി ഈ ശവശരീരം തിന്നുകയും ചെയ്യുന്നു. ഏതാണ്ട് അരമണിക്കൂറിനകം ഈ ശവശരീരം പൂർണമായും അവ തിന്നു തീർക്കുന്നു. ഇതിനു ശേഷം അവശേഷിക്കുന്ന എല്ലുകളെ ശവവാഹകർ ഒരു വലിയ കിണറിൽ നിക്ഷേപിച്ചു മടങ്ങുന്നു.

## അവലംബം

വർഗ്ഗം:മതങ്ങൾ
വർഗ്ഗം:സൊറോസ്ട്രിയന്മാർ
വർഗ്ഗം:മഹാരാഷ്ട്രയിലെ ജനവിഭാഗങ്ങൾ
വർഗ്ഗം:ഗുജറാത്തിലെ ജനവിഭാഗങ്ങൾ
കുമ്പിളപ്പം

ലഘുചിത്രം|250x250ബിന്ദു|കുമ്പിളപ്പം
വഴനയിലയിൽ കുമ്പിൾ ഉണ്ടാക്കി അതിൽ ചേരുവ നിറച്ച് ആവിയിൽ വേവിച്ചെടുക്കുന്ന കേരളീയ വിഭവമാണ്  കുമ്പിൾ എന്നു കൂടി അറിയപ്പെടുന്ന **കുമ്പിളപ്പം**. ചിലയിടങ്ങളിൽ മറ്റു മരങ്ങളുടെ ഇലകളും ഉപയോഗിക്കുന്നുണ്ടങ്കിലും വഴനയിലയുടെ സ്വാദ് ഈ പലഹാരത്തിന്റെ മുഖമുദ്രയായി കണക്കാക്കപ്പെടുന്നു. മറ്റ് അപ്പങ്ങളിൽ നിന്ന് ഇതിനുള്ള പ്രത്യേകത ചക്കപ്പഴം ആണിതിന്റെ അവശ്യ ഘടകം എന്നുള്ളതാണ്. ചക്കപ്പഴം ഉപയോഗിച്ച് തയ്യാറാക്കുന്ന കേരളീയ വിഭവങ്ങളിലൊന്നാണിത്. 
## ചിത്രശാല

പ്രമാണം:കുമ്പിളപ്പം 1.JPG|കുമ്പിളപ്പം (ചക്കയിട്ടത്), വാഴയിലയിലാണ് പൊതിഞ്ഞിരിക്കുന്നത്
പ്രമാണം:1 കുമ്പിളപ്പം (ചക്കയിട്ടത്).JPG
ചിത്രം:Kumbilappam.jpg
പ്രമാണം:Kumpil.jpg


## അവലംബം


 

വിഭാഗം:കേരളത്തിലെ ഭക്ഷ്യവിഭവങ്ങൾ
ഉണ്ട (പലഹാരം)

അരിപ്പൊടിയോ ഗോതമ്പ് പൊടിയോ   കുഴച്ച്  ആവിയിൽ വേവിച്ച് ഉണ്ടാക്കുന്ന ഗോളാകൃതിയായ ഒരു നാടൻ പലഹാരം **ഉണ്ട** എന്ന്  അറിയപ്പെടുന്നു .മദ്ധ്യ കേരളത്തിൽ ഇപ്പോഴും സാധാരണക്കാരുടെ ഒരു  വിഭവമാണിത് .സാധാരണയായി തേങ്ങ  ചിരണ്ടിയത് (ചിരകിയത്) ചേർത്താണിതിനുള്ള പൊടി കുഴയ്ക്കുന്നത്. കയ്യിലൊതുങ്ങുന്ന വലിപ്പത്തിൽ  ഉള്ളം കയ്യിലിട്ട് ഉരുട്ടിയാണിതിന്  രൂപം കൊടുക്കുന്നത്. ഉരുണ്ട ആകൃതിയിൽ നിന്നായിരിക്കാം ഉണ്ട എന്നു പേരുണ്ടായത്. തേങ്ങയും, ശർക്കരയും ചേർത്ത്  കുഴച്ച മിശ്രിതം അകത്തു വരുന്ന വിധം ഉണ്ടാക്കുന്ന   കൊഴുക്കട്ട എന്നൊരു വകഭേദവും ഈ പലഹാരത്തിനുണ്ട്.മുൻ കാലങ്ങളിൽ വെള്ളത്തിൽ കുതിർത്ത അരി അരകല്ലിലോ മറ്റോ അരച്ച് അതുകൊണ്ടും ഉണ്ട തയ്യാറാക്കാറുണ്ടായിരുന്നു.ഇങ്ങനെ തയ്യാറാക്കുമ്പോൽ അല്പം വെളുത്തുള്ളി കൂടി അരച്ച് ചേർക്കുന്നത് രുചിയും മണവും വർദ്ധിപ്പിക്കുന്നു.ഇത് കൊച്ചു കുട്ടികൽക്കായുള്ള ഒരു പ്രധാന വിഭവമായിരുന്നു.ആവിയിൽ വേവിക്കുന്നതിനു പകരം തിളച്ചുകൊണ്ടിരിക്കുന്ന വെള്ളത്തിലിട്ടും വേവിക്കാറുണ്ട്.

തെക്കൻ കേരളത്തിൽ ഗോതമ്പും വാഴപ്പഴവും ശർക്കരയും ചേർത്ത്  എണ്ണയിൽ വറുത്ത്  ഉണ്ടാക്കുന്ന ഒരു പലഹാരത്തെയും ഉണ്ട (അഥവാ ഉണ്ടമ്പൊരി) എന്ന പേരിൽ അറിയപ്പെടുന്നുണ്ട്. മദ്ധ്യ കേരളത്തിൽ ഇപ്രകാരം തയ്യാറാക്കുന്ന വിഭവം ബോണ്ട എന്ന പേരിലാണറിയപ്പെടുന്നത്
## ചിത്രശാല
അഗളി ഗ്രാമപഞ്ചായത്ത്

പാലക്കാട് ജില്ലയിലെ അട്ടപ്പാടി താലൂക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ **അഗളി**. അട്ടപ്പാടിയുടെ എല്ലാ പ്രവർത്തനങ്ങളുടെയും കേന്ദ്രഭാഗമാണ് അഗളി. അട്ടപ്പാടി ബ്ലോക്ക് ഓഫീസ് മുതൽ എല്ലാ സർക്കാർ ഓഫീസുകളും ഇവിടെയാണ് ഉള്ളത്. ഗവ:ആശുപത്രിയും,പോസ്റ്റ് ഓഫീസിന്റെ പ്രധാന ശാഖയും ഇവിടെയുണ്ട്. കൂടാതെ ട്രഷറിയും പ്രധാനപ്പെട്ട ബാങ്കുകളുടെ ശാഖകളും ഇവിടെ പ്രവർത്തിക്കുന്നു.

## വാർഡുകൾ
#ചിണ്ടക്കി  	 
#ചെമ്മണ്ണൂർ 	
#പാക്കുളം 	 
#താവളം 	 
#പരപ്പൻതറ 	
#പട്ടിമാളം 
#കോട്ടത്തറ 	
#ഭൂതിവഴി 	 
#അഗളി 	 	
#ഗൂളിക്കടവ് 	
#കാവുണ്ടിക്കൽ 	
#നെല്ലിപ്പതി 	
#ചിറ്റൂർ 	
#കാരറ 	
#ഗൂഡ്ഡയൂർ 	 
#കണ്ടിയൂർ 	
#ജെല്ലിപ്പാറ 	
#ഒമ്മല 	
#കല്ലാമല
#ചിന്നപ്പറമ്പ് 	 
#കൽക്കണ്ടി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
പേപ്പാറ വന്യജീവിസംരക്ഷണകേന്ദ്രം

കേരളത്തിലെ തിരുവനന്തപുരത്തിനടുത്തുള്ള കരമനായാറിൽ സ്ഥിതി ചെയ്യുന്ന പേപ്പാറ ഡാമിനോടനുബന്ധിച്ചുള്ള മേഖലയാണ് **പേപ്പാറ വന്യജീവിസംരക്ഷണകേന്ദ്രം**. ദക്ഷിണ കേരളത്തിലെ തേക്കടിയെന്ന് വിശേഷിപ്പിക്കാം. വിതുര പഞ്ചായത്തിൽ സ്ഥിതിചെയ്യുന്നു  

1983 ലാണ് പേപ്പാറ ഡാം നിലവിൽ വരുന്നത്. ഇതിനോടനുബന്ധിച്ച് ഇവിടുത്തെ വന്യമേഖലയുടെ പാരിസ്ഥിതിക പ്രാധാന്യം കണക്കിലെടുത്ത് ഇതിനെ  സംരക്ഷണ മേഖലയായി 1983 ൽ തന്നെ പ്രഖ്യാപിക്കുകയുണ്ടായത്. ഈ ഭാഗം ആദ്യം പരുത്തിപ്പള്ളിയുടെ ഭാഗമായിരുന്നു. ഇതിൽ പാലൊട് റിസർവിന്റേയും (), കൊട്ടൂർ റിസർവിന്റെയും () വനഭാഗങ്ങൾ ഉൾപ്പെടുന്നു. അപൂർവയിനത്തിലുള്ള സസ്യങ്ങളും ജന്തുക്കളും ഈ വനമേഖലയിലുണ്ട്. ഡാമിലെ 11 ദ്വീപുകൾ ഏറെ പ്രത്യേകത നിറഞ്ഞതാണ് . ഈ ദ്വീപുകളിൽ വർഷംതോറും ദേശാടനപ്പക്ഷികൾ എത്താറുണ്ട് . കാട്ടാനകൾ യഥേഷ്ടം ഉണ്ട് . തോടയാർ , കരമനയാർ , അട്ടയാർ , വാചോപയന്തിയാർ , കാവിയാർ തുടങ്ങിയ നിരവധി വലുതും ചെറുതുമായ നദികൾ ഡാമിൽ സംഗമിക്കുന്നു 

## എത്തിച്ചേരാൻ
പെപ്പാറ വന്യജീവിസംരക്ഷണകേന്ദ്രം സ്ഥിതി ചെയ്യുന്നത് തിരുവനന്തപുരത്തിന്  ഏകദേശം 50&nbsp;കി.മി.   വടക്ക് കിഴക്ക് ഭാഗത്തായി തിരുവനന്തപുരം- പൊന്മുടി റോഡിലാണ്. 

## വിവരണം
ഈ മൊത്തം വനപ്രദേശം മലകൾ നിറഞ്ഞതാണ്. മലനിരകൾ  മുതൽ   ഉയരമുണ്ട്. ഇതിൽ പ്രധാനം ചെമ്മൂഞ്ഞിമൊട്ട (1717m) എന്ന കുന്നാണ്. കൂടാതെ അതിരുമല  (1594m),  അറുമുഖകുന്ന്  (1457m),  കോവിൽതെരിമല (1313m)നച്ചിയടികുന്ന് (957m) എന്നിവയും പ്രധാനമാണ് .  ഒരു വർഷത്തെ ശരാശരി ലഭിക്കുന്ന മഴ   ആണ്. ഈ പ്രദേശം വന്യജീവി സഞ്ചാരികളെ ധാരാളമായി ആകർഷിക്കുന്നുണ്ട്. 

### വന്യമൃഗങ്ങൾ
ഈ സംരക്ഷണമേഖലയിൽ പ്രധാനമായും കാണപ്പെടുന്നത് സസ്തനികളാണ്.  ഇതിൽ 43 തരം സസ്തനികളും, 233 തരം പക്ഷികളും, 46 തരം ഉരഗങ്ങളും, 13 തരം  ഉഭയജീവികളും( amphibians) 27 തരം മത്സ്യങ്ങളും ഉള്ളതായി രേഖപ്പെടുത്തിയിട്ടുണ്ട് . പ്രധാന സസ്തനികൾ കടുവ, ആന, മാൻ, വരയാട് എന്നിവയാണ്.

## വിനോദസഞ്ചാരം
ഇവിടുത്തേക്ക് എത്തി ച്ചേരാനായി 
* അടുത്ത റെയിൽ‌വേ സ്റ്റേഷൻ - തിരുവനന്തപുരം.
* അടുത്ത വിമാനത്താവളം - തിരുവനന്തപുരം
എന്നിവടങ്ങളിൽ നിന്ന്   ദൂരമുണ്ട്. 

* സന്ദർശിക്കാൻ ഏറ്റവും പറ്റിയ സമയം ജനുവരി മുതൽ മാർച്ച് മാസങ്ങളിൽ.

## ഇതുംകൂടി കാണുക

കേരള വനം വകുപ്പ്

## പുറത്തേക്കുള്ള കണ്ണികൾ

* Kerala tourism Official site 
* Informations about Nedumangad 

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
അസലിയ

എറിക്കേസി (Ericaceae) സസ്യകുടുംബത്തിൽ ഉൾപ്പെടുന്ന ഒരു ഉദ്യാനസസ്യമാണ് **അസലിയ**(Azalea). മനോഹരമായ പുഷ്പങ്ങൾ ഉണ്ടാക്കുന്ന ഇവ റോഡോടെൻഡ്രോൻ (Rhododendron) ജനുസ്സിൽപെട്ടവയാണ്.

## കൃഷി

പ്രധാനമായും ഇത് കണ്ട് വരുന്നത് അമേരിക്കൻ ഐക്യനാടുകളിലാണ്. കൃഷിക്കാർ ഇതിന്റെ പല വകഭേദങ്ങൾ രൂപപ്പെടുത്തിയെടുത്തിയിട്ടുണ്ട്. ഇത് വളരുന്നത് പ്രധാനമായും നല്ല ഈർപ്പമുള്ള മണ്ണിലാണ്. അതുപോലെ ഇതിന് തണലുള്ള കാലാവസ്ഥ ആവശ്യമാണ്. പക്ഷേ, അധികം ഈർപ്പം, വെയിൽ എന്നിവ കൊണ്ട് ഇവ എളുപ്പത്തിൽ നശിച്ചുപോകാനും സാ‍ധ്യത ഉണ്ട്. പി.എച്ച് മൂല്യം (4.5 - 6.0 pH) ഉള്ള മണ്ണിലാണ് ഇത് നന്നായി വളരുന്നത്.ചില സ്പീഷീസിന് പതിവായി ഇലകോതൽ ആവശ്യമാണ്.

ഏഷ്യ, യൂറോപ്പ്, വടക്കേ അമേരിക്ക തുടങ്ങി പല ഭൂഖണ്ഡങ്ങളിലേക്കും അസലീസ് തദ്ദേശവാസികളാണ്. തെക്ക് കിഴക്ക് അമേരിക്ക, തെക്കൻ ഏഷ്യ, തെക്കുപടിഞ്ഞാറൻ യൂറോപ്പിലെ ചില ഭാഗങ്ങൾ എന്നിവിടങ്ങളിൽ ഇവ അലങ്കാരസസ്യങ്ങളാണ്.

## അസലിയ ഉത്സവം

### അമേരിക്ക
വസന്തകാലത്ത് അമേരിക്കയിലെ പല പട്ടണങ്ങളിലും അസലിയ പുഷ്പത്തിന്റെ മേളകൾ നടക്കാറുണ്ട്. ;കരോലീന , വെർ‌ജീനിയ , ജോർജിയ, ഫ്ലോറിഡ, ഒക്ലാഹോമ, കാലിഫോർണിയ, അലബാമ  എന്നിവിടങ്ങളിലാണ് ഇത് പ്രധാനമായും നടക്കുന്നത്.;     .

## ചിത്രശാല

ചിത്രം:അസലിയ.JPG 
Image:Azalee2.jpg|
Image:whiteazalea.jpg|അസലിയ 
Image:Azaleas JH.jpg|അൻപത് വർഷം പഴക്കമുള്ള അസലിയ
Image:redazalea.jpg|ചുവന്ന അസലിയ


## അവലംബം

## പുറത്തേക്കുള്ള കണ്ണികൾ
* Azalea Society of America
* Azalea Collection of the U.S. National Arboretum 
* American Rhododendron Society
* Rhododendron Society of Vancouver, British Columbia, Canada 
* Rhododendron Society of Victoria, British Columbia, Canada
* Rhododendron Society of Niagara, Ontario, Canada
* America in Bloom 
* Canadian Communities in Bloom

വർഗ്ഗം:റോഡോടെൻഡ്രോൻ
വർഗ്ഗം:പുഷ്പങ്ങൾ

വർഗ്ഗം:കുറ്റിച്ചെടികൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
പൂമല

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **പൂമല**.

## പ്രത്യേകതകൾ
ഇവിടെ പണ്ട് മുനികൾ തപസ്സിരുന്നതായി പറയപ്പെടുന്ന മുനിയറകൾ കാണാവുന്നതാണ്. കൂടാതെ ഇവിടെ ജലസേചനത്തിനായി സ്ഥാ‍പിച്ചിരിക്കുന്ന ഒരു ചെറിയ ഡാമും സ്ഥിതി ചെയ്യുന്നു. പ്രസ്തുത ഡാം സമുദ്ര നിരപ്പിൽ നിന്നു 94..50 മീറ്റർ ഉയരതിലാണു സ്ഥിതി ചെയ്യുന്നതു. ഇതിന്റെ വടക്ക് ഭാ‍ഗത്തായി പത്താഴകുണ്ട് എന്ന സ്ഥലത്ത് വലിയ ഒരു ഡാമും സ്ഥിതി ചെയ്യുന്നു. ഇവിടെ മലമുകളിൽ നിന്ന് തൃശ്ശൂർ നഗരം കാണാൻ സാധിക്കും.

## എത്തിച്ചേരാൻ
തൃശ്ശൂരിൽ നിന്ന് 12 കി.മീ ദൂരത്തിലാണ് പൂമല സ്ഥിതിചെയ്യുന്നത്.

## പുറം കണ്ണികൾ
*FOR U: Poomala dam - Part 1(യു ട്യൂബ് വീഡീയോ)
*FOR U: Poomala dam - Part 2 (യു ട്യൂബ് വീഡീയോ)

## അവലംബം
	

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ പർവ്വതങ്ങൾ
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
ശ്രീനാരായണജയന്തി വള്ളംകളി

കേരളത്തിലെ കുമരകത്ത് എല്ലാ വർഷവും സെപ്തംബറിൽ ഓണക്കാലത്ത് നടക്കുന്ന വള്ളംകളിയാണ് **ശ്രീനാരായണജയന്തി വള്ളംകളി**. ആയിരത്തിലധികം തുഴക്കാർ ഇതിൽ പങ്കെടുക്കുന്നു. ചുണ്ടൻ വള്ളങ്ങൾ ഇതിൽ പങ്കെടുക്കുമെങ്കിലും പ്രാധാന്യം ഇരുട്ടുകുത്തി വള്ളങ്ങൾക്കാണ്. വിജയിക്കുന്ന ഇരുട്ടുക്കുത്തി വള്ളത്തിന് ശ്രീനാരായണ എവർ റോളിംഗ് ട്രോഫി ലഭിക്കുന്നു. 

## ഐതിഹ്യം
1903 ൽ ശ്രീനാരായണഗുരു കുമരകം സന്ദർശിക്കുകയും ഇവിടെ ശ്രീ സുബ്രമണ്യ സ്വാമിയുടെ ഒരു പ്രതിഷ്ഠ നടത്തുകയും ചെയ്തിരുന്നു. പക്ഷേ, ഗുരു വന്നത് ഇവിടെ പിന്നോക്ക സമുദായക്കാർക്കായി ഒരു വിദ്യാലയം‍ സ്ഥാപിക്കാനായിരുന്നു. എന്നാൽ വിദ്യാലയത്തിൻറെ സ്ഥാപനവും, പ്രതിഷ്ഠയും രണ്ടും ഒന്നിച്ച് നടക്കുകയും ചെയ്തു. അദ്ദേഹത്തെ സ്വാഗതം ചെയ്യുന്നതിനായി അന്നാട്ടുകാർ ബോട്ടിൽ വരികയും പിന്നീട് ഇതിന്റെ ഓർമ്മയിൽ എല്ലാ കൊല്ലവും അദ്ദേഹത്തിന്റെ ഓർമ്മക്കായി ശ്രീനാരാ‍ണയഗുരു ജയന്തി സമയത്ത് ഈ വള്ളം കളി നടത്തുകയും ചെയ്തു വരുന്നു. 

## ആഘോഷങ്ങൾ
കുമരകം ക്ഷേത്രത്തിൽ പ്രത്യേക പൂജകളോടെയാണ് അന്നത്തെ ആഘോഷങൾ ആരംഭിക്കുന്നത്. ഇതിനു ശേഷം ഗുരുമന്ദിരത്തിൽ ഗുരുപൂജയും, പുഷ്പാഞ്ജലിയും നടക്കുന്നു. കൂടാതെ കുട്ടികൾക്കു വേണ്ടി, കലാ കായിക മത്സരങ്ങളും നടക്കുന്നു. ഉച്ചയോടെ കുമരകം വള്ളംകളി ആരംഭിക്കുന്നു. ഇതിനു മുൻപായി ശ്രീനാരായണ ഗുരുവിന്റെ വൻ പ്രതിമ വഹിച്ചു കൊണ്ട് കുമരകം ക്ഷേത്രത്തിൽ നിന്ന് വള്ളംകളിയുടെ ആരംഭസ്ഥലമായ കൊട്ടത്തോടിലേക്ക് എഴുന്നള്ളിപ്പും ഉണ്ട്. പിന്നീട് വൈകുന്നേരത്തോടെ പൊതുജന സമ്മേളനവും സമ്മാനവിതരണവുമായി ആഘോഷങ്ങൾ സമാപിക്കുന്നു.

കോട്ടോത്തോട്ടിൽ 900 മീറ്ററാണ് മത്സരം വള്ളംകളിക്കുള്ള ട്രാക്കിന്റെ നീളം. മത്സരാടിസ്ഥാനത്തിൽ ഇവിടെ ജലമേള ആരംഭിച്ചത് 1952 ലാണ്. 

## ഇതും കൂടി കാണുക

* വള്ളംകളി
* ഇന്ദിരാഗാന്ധി വള്ളംകളി 
* ചമ്പക്കുളം മൂലം വള്ളംകളി
* ആറന്മുള ഉത്രട്ടാതി വള്ളംകളി

## അവലംബം

## പുറത്തേക്കുള്ള കണ്ണികൾ
* kumarakom boat race 

വർഗ്ഗം:കേരളത്തിലെ വിനോദസഞ്ചാരം
വർഗ്ഗം:കേരളത്തിലെ വള്ളംകളി മത്സരങ്ങൾ
വർഗ്ഗം:ഓണം
കുളക്കോഴി

തെക്കൻ ഏഷ്യയിൽ കുളക്കരയിലും വയലുകൾക്ക് സമീപവും ജീവിക്കുന്ന പക്ഷിയാണ് **കുളക്കോഴി**(). **മുണ്ടക്കോഴി** എന്ന പേരിലും ഇത് അറിയപ്പെടുന്നുണ്ട്. ചെറിയ പ്രാണികളും മത്സ്യങ്ങളുമാണ് പ്രധാന ആഹാരം. 

വർഷക്കാലത്ത് കുറ്റിചെടികൾക്ക് ഇടയിലോ മരകൊമ്പിലോ ആണ് ഇത് കൂടുകെട്ടുന്നത്. വർഷക്കാലത്ത് ക്വക്ക്..ക്വക്ക്..ക്വക്ക്  എന്ന് ശബ്ദമുണ്ടാക്കാറുണ്ട്.

കുളക്കോഴിയുടെ ദേഹം മങ്ങിയ കറുപ്പ് നിറവും മുഖം, കഴുത്തിന്റെ കീഴ്ഭാഗം, മാറിടം എന്നിവ തൂവെള്ളയുമാണ്. ചെറിയ വാലിനടിയിൽ തവിട്ടുനിറം കലർന്ന ചുവപ്പ് നിറം കാണാം. കുളക്കോഴി കുഞ്ഞുങ്ങൾക്ക് ആകെ കറുപ്പ് നിറമാണ്. 

## പ്രജനനം

ജൂൺ മുതൽ ഒക്ടോബർ വരെയുള്ള മാസങ്ങളിലാണ് കുളക്കോഴിയുടെ പ്രജനനകാലം. വെള്ളത്തിനരികെയുള്ള കുറ്റിച്ചെടികൾക്കിടയിൽ ചുള്ളിക്കമ്പ്, വള്ളിത്തണ്ട് എന്നിവകൊണ്ട് ആഴം കുറഞ്ഞ ഒരു കോപ്പയുടെ ആകൃതിയിൽ കൂടുണ്ടാക്കുന്നു. എട്ടു മുട്ടകൾ വരെ ഒരു സമയത്ത് ഇടാറുണ്ട്. ഇളം ചുവപ്പോ മഞ്ഞയോ നിറമുള്ള മുട്ടകളിൽ വരകളും പുള്ളികളും ഉണ്ടാവും.

## അവലംബം


വർഗ്ഗം:കുളക്കോഴികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:ഫിലിപ്പീൻസിലെ പക്ഷികൾ
വർഗ്ഗം:റാല്ലിഡേ
ഒറ്റാൽ

കേരളത്തിൽ മത്സ്യബന്ധനത്തിനായി ഉപയോഗിക്കുന്ന ഒരു നാടൻ ഉപകരണമാണ് **ഒറ്റാൽ** അഥവാ **ഒറ്റൽ**. തോട്, ചെറിയ പുഴ, വയൽ എന്നിങ്ങനെ ആഴം കുറഞ്ഞയിടങ്ങളിൽ മൽസ്യബന്ധനത്തിന്‌ ഇതുപയോഗിക്കുന്നു.

മുള വർഗ്ഗത്തിൽപ്പെട്ട ഒട്ടലിന്റെ തണ്ടുകൾ കൊണ്ടാണ് ഇവ നിർമ്മിക്കുന്നത്. രണ്ടറ്റവും തുറന്ന ഒരു കൂടയുടെ ആകൃതിയാണിതിന്. ഇതിന്റെ മുകളിലെ അറ്റം കയർ വരിഞ്ഞുകെട്ടി ബലപ്പെടുത്തിയിരിക്കും. ഇത് കൈയിൽ കൊണ്ടുനടന്നാണ് മീൻ പിടിക്കുന്നത്. വെള്ളത്തിൽ ചെളിയിലേക്ക് ഇത് ഉറപ്പിച്ച ശേഷം ഉള്ളിൽ അകപ്പെടുന്ന മത്സ്യങ്ങളെ മുകൾഭാഗത്തുകൂടി കൈയിട്ടു പിടികൂടുന്നു. ഇതുപയോഗിച്ച് മീൻ പിടിക്കുവാൻ അല്പം വൈദഗ്ദ്ധ്യം ആവശ്യമാണ്. മീൻ നിക്ഷേപിക്കുവാൻ ഓലകൊണ്ട് തയ്യാറാക്കിയ സഞ്ചി പോലെ തോന്നിക്കുന്ന ഒരു കൂടയുണ്ടാകും. ഈ കൂടയുടെ മുകൾഭാഗം അല്പം ബലം ഉപയോഗിച്ചു മാത്രമേ തുറക്കാൻ കഴിയൂ എന്നതിനാൽ മീനുകൾ ചാടിപ്പോകാതിരിക്കാൻ സഹായിക്കുന്നു.

കൂടുതൽ ആഴമുള്ള സ്ഥലങ്ങളിൽ ഇതുപയോഗിച്ച് മീൻപിടിക്കുക ബുദ്ധിമുട്ടാണ്. 

## പുറത്തുള്ള ചിത്രങ്ങൾ

1.http://www.naturemagics.com/photo/devoo/ottal-fishcatching-device.shtm

## അവലംബം


വർഗ്ഗം:നാടൻ മത്സ്യബന്ധനോപകരണങ്ങൾ
ഫിലിപ്പോസ് ക്രിസോസ്റ്റം മാർത്തോമ്മ

മലങ്കരയുടെ ശ്ലൈഹിക സിംഹാസനത്തിന്റെ ഇരുപതാം മാർത്തോമായും, മലങ്കര സഭയുടെ ആത്മീയ ആചാര്യനും മലങ്കര മാർത്തോമ്മാ സുറിയാനി സഭയുടെ വലിയ മെത്രാപ്പോലീത്തയുമായിരുന്നു പത്മഭൂഷൺ ഡോ.**ഫിലിപ്പോസ്‌ മാർ ക്രിസോസ്റ്റം**.  ഇന്ത്യയിൽ ഏറ്റവും കൂടുതൽ കാലം മേൽപ്പട്ട സ്ഥാനത്തിരുന്ന വ്യക്തിയാണ് മാർ ക്രിസോസ്റ്റം. 1999 മുതൽ 2007 വരെയുള്ള കാലഘട്ടത്തിൽ ഇദ്ദേഹം മാർത്തോമ്മാ സഭയുടെ പരമാധ്യക്ഷസ്ഥാനമായ മാർത്തോമ്മ മെത്രാപ്പോലീത്ത സ്ഥാനവും അലങ്കരിച്ചിരുന്നു. 2007-ൽ സ്ഥാനത്യാഗം ചെയ്ത ഇദ്ദേഹം 'മാർത്തോമ്മ വലിയ മെത്രാപ്പോലീത്ത' എന്നറിയപ്പെട്ടു. ഫിലിപ്പോസ് മാർ ക്രിസോസ്റ്റം വലിയ തിരുമേനിയുടെ നൂറാം ജന്മദിനം  27 ഏപ്രിൽ 2017 ആഘോഷിക്കുകയുണ്ടായി. ഇദ്ദേഹത്തിന്റ സേവനങ്ങളെ മാനിച്ചു 2018-ൽ രാജ്യം പത്മഭൂഷൺ നൽകി ആദരിക്കുകയുണ്ടായി. 

## ജീവിതരേഖ

തിരുവല്ല ഇരവിപേരൂർ കലമണ്ണിൽ കെ.ഈ.ഉമ്മൻ കശീശ്ശയുടെയും ശോശാമ്മയുടെയും മകനായി 1918 ഏപ്രിൽ 27-ന്  മാർ ക്രിസോസ്റ്റം ജനിച്ചു. ഫിലിപ്പ് ഉമ്മൻ എന്നായിരുന്നു ആദ്യനാമം. മാരാമൺ, കോഴഞ്ചേരി, ഇരവിപേരൂർ എന്നീ സ്ഥലങ്ങളിൽ നിന്നും ഹൈസ്കൂൾ വിദ്യാഭ്യാസം പൂർത്തിയാക്കി.ആലുവാ യു.സി.കോളേജിലെ ബിരുദ പഠനത്തിന് ശേഷം ബാംഗ്ലൂർ യൂണിയൻ തിയോളജിക്കൽ കോളേജ്, കാന്റർബറി സെന്റ്.അഗസ്റ്റിൻ കോളേജ് എന്നിവിടങ്ങളിൽ നിന്നും ദൈവശാസ്ത്ര വിദ്യാഭ്യാസം നടത്തി.1944-ൽ ശെമ്മാശ - കശീശ്ശ സ്ഥാനങ്ങൾ ലഭിച്ചു.1953-ൽ എപ്പിസ്കോപ്പാ സ്ഥാനത്തെത്തിയ മാർ ക്രിസോസ്റ്റം വിവിധ ഭദ്രാസനങ്ങളുടെ ചുമതലക്കാരനും മിഷണറി ബിഷപ്പായും പ്രവർത്തിച്ചിട്ടുണ്ട്. കുറിക്കുകൊള്ളുന്ന, നർമ്മോക്തികൾ നിറഞ്ഞ സംഭാഷണശൈലി അദേഹത്തിന് ഒരുപാട് ആരാധകരെ നേടിക്കൊടുത്തിട്ടുണ്ട്. 'ക്രിസോസ്റ്റം' എന്ന പേരിൻറെ അർഥം 'സ്വർണനാവുള്ളവൻ' എന്നാണ്.  ദേശീയ ക്രിസ്ത്യൻ കൗൺസിലിന്റെ അധ്യക്ഷ സ്ഥാനം അലങ്കരിച്ചിട്ടുള്ള അദ്ദേഹം 1954-ലും 1968 -ലും നടന്ന ആഗോള ക്രിസ്ത്യൻ കൗൺസിൽ സമ്മേളനങ്ങളിൽ പങ്കെടുത്തിട്ടുണ്ട്.രണ്ടാം വത്തിക്കാൻ സമ്മേളനത്തിൽ പങ്കെടുത്ത മാർ ക്രിസോസ്റ്റം  സഭൈക്യ  പ്രസ്ഥാനത്തിന് ധാരാളം സംഭാവനകൾ നൽകിയിട്ടുണ്ട്. 1999 ഒക്ടോബർ 23 ന് സഭയുടെ 20-മത് മാർത്തോമ്മാ  മെത്രാപ്പോലീത്തയായി സ്ഥാനമേറ്റു. 2007-ൽ ശാരീരിക ബുദ്ധിമുട്ടുകൾ മൂലം സ്ഥാനത്യാഗം ചെയ്തുവെങ്കിലും കേരളത്തിലെ സാമൂഹിക സംസ്കാരിക രംഗങ്ങളിൽ സജീവമായി ഇടപെടുന്ന ആത്മീയ നേതാക്കളിലൊരാളാണ് മാർ ക്രിസോസ്റ്റം.2021 മെയ് 5 ന് അദ്ദേഹം അന്തരിച്ചു.

## കൃതികൾ
ലഘു|200ബിന്ദു|ഫിലിപ്പോസ്‌ മാർ ക്രിസോസ്റ്റത്തിന്റെ ലേഖനസമാഹാരത്തിന്റെ പുറംചട്ട
**കഥ പറയും കാലം* (ആത്മകഥ)
* *കമ്പോള സമൂഹത്തിലെ ക്രൈസ്തവദൗത്യം*
* *ആകാശമേ കേൾക്ക ഭൂമിയേ ചെവി തരിക*
**വെള്ളിത്താലം* (മലയാള മനോരമ ദിനപത്രത്തിൽ വെള്ളിയാഴ്ചകളിൽ ഇതേ പേരിൽ പ്രസിദ്ധീകരിച്ചിരുന്ന പ്രതിവാരക്കുറിപ്പുകളുടെ സമാഹാരമാണ്)
**ക്രിസോസ്റ്റം പറഞ്ഞ നർമ്മകഥകൾ*
**തിരുഫലിതങ്ങൾ* 
*ദൈവം ഫലിതം സംസാരിക്കുന്നു

## അവലംബം

## പുറം കണ്ണികൾ

* http://marthomasyrianchurch.org
* http://www.marthomasyrianchurch.org/valia_metro.htm 
* http://www.navathy.org 
* http://www.in.christiantoday.com/articles/record-breaking-longestserving-bishop
* http://josephclan.com/chrysostomthirumeni.htm
* Adangapurathu

വർഗ്ഗം:മാർത്തോമ മെത്രാപ്പോലിത്തമാർ
വർഗ്ഗം:1918-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:2021-ൽ മരിച്ചവർ
ജോസഫ് മാർത്തോമ്മ

മലങ്കര സഭയുടെ പരമാധ്യക്ഷനും കിഴക്കിന്റെ വലിയ മെത്രാപ്പോലീത്തയും ആയിരുന്നു **മോസ്റ്റ്‌. റവ. ഡോ.ജോസഫ് മാർത്തോമ്മ മെത്രാപ്പോലീത്ത**. ഫിലിപ്പോസ് മാർ ക്രിസോസ്റ്റം ശാരീരിക ബുദ്ധിമുട്ടുകൾ മൂലം സഭാ പരമാധ്യക്ഷ സ്ഥാനം വെടിഞ്ഞപ്പോൾ സഫ്രഗൻ മെത്രാപ്പോലിത്താ ആയിരുന്ന ജോസഫ് മാർ ഐറേനിയോസിനെ, ജോസഫ് മാർത്തോമ്മ എന്ന അഭിനാമത്തിൽ മാർത്തോമ്മാ-XXI മനായി വാഴിച്ചു. 1653-ൽ അഭിഷിക്തനായ മാർത്തോമ്മ ഒന്നാമന്റെ പിന്തുടർച്ചയായ മാർത്തോമ്മ ഇരുപത്തൊന്നാമാനാണ് മോസ്റ്റ്‌. റവ. ഡോ. ജോസഫ്‌ മാർത്തോമ്മ മെത്രാപോലീത്ത.

മലങ്കരയുടെ ശുചീകരണ പിതാവ് എന്നറിയപ്പെടുന്ന അബ്രഹാം മല്പാന്റെ കുടുംബമായ പാലക്കുന്നത്തു തറവാട്ടിൽ 1931 ജൂൺ 27-ന്  പി. ടി. ലൂക്കോസിന്റെയും മറിയാമ്മയുടെയും മകനായി ജനനം. പി. ടി. ജോസഫ്‌ എന്നായിരുന്നു ആദ്യനാമം. ആലുവ യൂണിയൻ ക്രിസ്ത്യൻ കോളേജിലെ പഠനത്തിനു ശേഷം 1954-ൽ ബാംഗ്ലൂർ യുണൈറ്റഡ് തിയോളജി കോളേജിൽ ബി.ഡി പഠനത്തിനു ചേർന്നു. 1957 ഒക്ടോബർ 18-ന്  കശീശ പട്ടം ലഭിച്ചു. മാർത്തോമാ സഭാ പ്രതിനിധി മണ്ഡലത്തിന്റെ തീരുമാനപ്രകാരം 1975 ജനുവരി 11-ന്  റമ്പാനായും ഫെബ്രുവരി 8 നു ജോസഫ്‌ മാർ ഐറേനിയോസ് എന്ന അഭിനാമത്തിൽ എപ്പിസ്ക്കോപ്പായായും അഭിഷിക്തനായി.  1999 മാർച്ച്‌ 15-ന് ഫിലിപ്പോസ് മാർ ക്രിസോസ്റ്റം മാർത്തോമ്മ മെത്രാപ്പോലീത്തയായി ഉയർത്തപ്പെട്ടപ്പോൾ മാർത്തോമ മെത്രാപ്പോലീത്തയ്ക്ക് ശേഷമുള്ള അടുത്ത സ്ഥാനമായ സഫ്രഗൻ മെത്രാപ്പോലീത്തയായി മാർ ഐറെനിയോസ് ഉയർത്തപ്പെട്ടു. ശാരീരിക ബുദ്ധിമുട്ടുകൾ മൂലം മാർ ക്രിസോസ്റ്റം  സ്ഥാനമൊഴിഞ്ഞതിനെ തുടർന്ന് സഭയുടെ അടുത്ത മെത്രാപ്പോലീത്തയായി 'ജോസഫ്‌ മാർത്തോമ്മ' എന്ന പേരിൽ മാർ ഐറെനിയോസ്  നിയോഗിതനായി.

വർഗ്ഗം:മാർത്തോമ മെത്രാപ്പോലിത്തമാർ
വർഗ്ഗം:1931-ൽ ജനിച്ചവർ
വർഗ്ഗം:2020-ൽ മരിച്ചവർ
വിഡ്ഢിദിനം

മിക്ക രാജ്യങ്ങളിലും **ഏപ്രിൽ 1**-ആം തീയതി വിഡ്ഢിദിനമായി ആഘോഷിക്കുന്നു. സുഹൃത്തുക്കളെയും കുടുംബാംഗങ്ങളെയും അയൽവാസികളെയും ഇല്ലാത്ത കാര്യങ്ങൾ പറഞ്ഞു വിഡ്ഢികളാക്കുകയാണ് ഈ ദിവസത്തിന്റെ ഭാഗമായി ചെയ്യാറുള്ളത്. ഇത്തരത്തിലുള്ള തമാശകൾ  ഉച്ചയ്ക്ക് 12 മണി വരെ മാത്രമേ ഉണ്ടാകാറുള്ളൂ. അതിനുശേഷം ആരെങ്കിലും ഇത്തരത്തിലുള്ള തമാശ പറഞ്ഞാൽ അയാൾ വിഡ്ഢിയായി കരുതപ്പെടുന്നു. ഇന്ത്യ, യുണൈറ്റഡ് കിങ്ഡം, ന്യൂസിലൻഡ്, കാനഡ, ദക്ഷിണാഫ്രിക്ക തുടങ്ങിയ രാജ്യങ്ങളിൽ ഇത്തരത്തിലാണ് ആഘോഷം. എന്നാൽ അമേരിക്ക, ഫ്രാൻസ്, അയർലാന്റ് തുടങ്ങിയ രാജ്യങ്ങളിൽ തമാശ ദിവസം മുഴുവൻ നീണ്ടുനിൽക്കുന്നു.

## അവലംബം


വർഗ്ഗം:വിശേഷദിനങ്ങൾ
വർഗ്ഗം:ഏപ്രിൽ 1
ഘാഗ്ഗർ-ഹക്ര നദി

ഇന്ത്യയിലും പാകിസ്താനിലുമായി മൺസൂൺ കാലത്തു മാത്രം ഒഴുകുന്ന ഒരു നദിയാണ് **ഘാഗ്ഗർ-ഹക്ര നദി (Ghaggar-Hakra River‌)**.  മറ്റ് കാലങ്ങളിൽ ഈ നദി ജലമില്ലാതെ വരണ്ടുകിടക്കുന്നു. 400 കിലോമീറ്റർ നീളമുള്ള ഈ നദി രാജസ്ഥാനിൽ ഏകദേശം 60 കി:മീറ്റർ നീളത്തിൽ ആണ് ഒഴുകുന്നത്.

വേദകാലത്തിലെ സരസ്വതി നദി ഇതാണെന്ന് കരുതുന്നു, എന്നാൽ സരസ്വതിയെക്കുറിച്ചുള്ള എല്ലാ ഋഗ്വേദ പരാമർശങ്ങളും ഈ നദിയുമായി ബന്ധപ്പെടുത്തണോ എന്നത് തർക്കവിഷയമാണ്. ഇന്ത്യൻ പുരാണേതിഹാസങ്ങളിൽ സരസ്വതി പരക്കെ പരാമർശിക്കപ്പെടുന്നു. 

## ഘാഗ്ഗർ നദി

മൺസൂൺ മഴക്കാലത്ത് മാത്രം ഒഴുകുന്ന ഇന്ത്യയിലെ നദിയാണ് **ഘാഗ്ഗർ**. ഹിമാചൽ പ്രദേശിലെ ശിവാലിക് മലനിരകളിൽ നിന്നും ഉത്ഭവിച്ച് പഞ്ചാബ്, ഹരിയാന വഴി രാജസ്ഥാനിലേയ്ക്ക് ഈ നദി ഒഴുകുന്നു, ഹരിയാനയിലെ സിർസയുടെ തെക്കുപടിഞ്ഞാറായി, രാജസ്ഥാനിലെ തല്വാര ഝീലിലേയ്ക്ക് ഒഴുകുന്ന ഈ നദി രാജസ്ഥാനിലെ രണ്ട് ജലസേചന കനാലുകളിലേക്ക് നിറയുന്നു.

ഇന്നത്തെ സരസുതി (സരസ്വതി നദി) അംബാല ജില്ലയിലെ ഒരു മലയുടെ ചുവട്ടിൽ നിന്നും ഉത്ഭവിച്ച് പഞ്ചാബിലെ ശത്രാനയിൽ ഘാഗ്ഗർ നദിയുമായി ചേരുന്നു. സദുൽഘട്ടിൽ (ഹനുമാൻഘട്ടിൽ) സത്ലജ് നദിയുടെ ഒരു വരണ്ട ശാഖയായ നൈവാൽ ശാഖ ഘാഗ്ഗർ നദിയിൽ ചേരുന്നു. സൂരത്ത്‌ഗഢിന് അടുത്തായി ദ്രിഷദ്വതി (ചൗട്ടാങ്ങ്) നദിയുടെ ഒരു വരണ്ട ശാഖ ഘാഗ്ഗർ നദിയിൽ ചേരുന്നു. 

ഘാഗ്ഗർ നദിയുടെ വീതിയുള്ള നദീതടം (പാലിയോ-ശാഖ) സൂചിപ്പിക്കുന്നത് ഒരുകാലത്ത് ഈ നദി നിറഞ്ഞൊഴുകിയിരുന്നു എന്നും, ഇന്നത്തെ വരണ്ട പ്രദേശത്തുകൂടി ഒഴുകി ഹക്ര നദിയുമായി (ഹക്ര നദിയുടെ ഇന്നത്തെ വരണ്ട ശാഖയുമായി) ചേർന്ന് റാൻ ഓഫ് കച്ചിലേയ്ക്ക് ഒഴിഞ്ഞിരിക്കാം, എന്നുമാണ്. ഈ നദിയുടെ പോഷകനദികൾ സിന്ധൂ നദിയുമായും യമുന നദിയുമായും ചേർന്നുപോയതുകൊണ്ടും, ഇതിന്റെ വൃഷ്ടിപ്രദേശത്ത് മഴ കുറഞ്ഞതുകൊണ്ടുമാണ് (വനം നഷ്ടപ്പെട്ടതുകൊണ്ടും കൂടുതലായി കന്നുകാലികൾ മേഞ്ഞതുകൊണ്ടും) എന്ന് കരുതപ്പെടുന്നു. ഇത് ഏറ്റവും ഏറിയാൽ ഏകദേശം ക്രി.മു. 1900 വർഷത്തോടെ സംഭവിച്ചിരിക്കാം എന്നാണ് കരുതുന്നത്. 

ഇന്ത്യയിൽ സരസ്വതി എന്ന പേരുള്ള പല ചെറുതും ഇടത്തരവുമായ നദികളുണ്ട്. ഇതിൽ ഒന്ന് ആരവല്ലി നിരകളിൽ നിന്നും റാൻ ഓഫ് കച്ചിലേയ്ക്ക് ഒഴുകുന്നു.ഹരിയാനയിലൂടെ ഒഴുകുന്ന ഏകനദികൂടിയാണ് ഘഗ്ഗാർ

## ഹക്ര നദി
**ഹക്ര** പാകിസ്താനിലെ വരണ്ടുപോയ ഒരു നദീശാഖയാണ്. ഇന്ത്യയിലെ ഘാഗ്ഗർ നദിയുടെ തുടർച്ചയാണ് ഹക്ര നദി. പലപ്പൊഴും, എന്നാൽ തുടർച്ചയില്ലാതെ, ഈ നദിയിൽ സത്ലജ് നദിയിലെ ജലം വെങ്കലയുഗത്തിൽ ഈ നദിയിൽ ഒഴുകിയിരുന്നു.

സിന്ധൂ നദീതട നാഗരികതയിലെ പല ജനവാസ പ്രദേശങ്ങളും ഘാഗ്ഗർ, ഹക്ര നദികളുടെ തീരത്ത് കണ്ടെത്തിയിട്ടുണ്ട്. 

## പ്രധാന പോഷകനദികൾ
*ടാകെ
*മാർക്കണ്ട
*സരസ്വതി
*ചൈതന്യ

## അവലംബം

വിഭാഗം:പാകിസ്താനിലെ നദികൾ 
വിഭാഗം:രാജസ്ഥാനിലെ നദികൾ
വിഭാഗം:സിന്ധു നദീതടം

വർഗ്ഗം:ഇന്ത്യയിലെ നദികൾ
വർഗ്ഗം:സിന്ധു നദീതടസംസ്കാരം
വർഗ്ഗം:ഹിമാചൽ പ്രദേശിലെ നദികൾ
വർഗ്ഗം:പഞ്ചാബിലെ നദികൾ (ഇന്ത്യ)
വർഗ്ഗം:ഹരിയാണയിലെ നദികൾ
വർഗ്ഗം:സിന്ധിലെ നദികൾ
വർഗ്ഗം:ഏഷ്യയിലെ അന്താരാഷ്ട്രനദികൾ
വർഗ്ഗം:സരസ്വതി നദി
കാലങ്കോഴി

മൂങ്ങകളുടെ(Owl) വർഗ്ഗത്തിൽപെടുന്ന ഒരു പക്ഷിയാണ് **കാലൻ‍കോഴി**.  **തച്ചൻ കോഴി**, **നെടിലാൻ** എന്നും അറിയപ്പെടാറുണ്ട്. ().. സാധരണയിനം മൂങ്ങകളുടെ രൂപം തന്നെയാണ് ഇതിനു൦.
വളരെ ഉച്ചത്തിൽ, പലപ്പോഴും ഒന്നോ രണ്ടോ കിലോമീറ്റർ ദൂരത്തേക്ക് കേൾക്കാൻ കഴിയുന്നത്ര ഉച്ചത്തിൽ ഈ പക്ഷി ശബ്ദമുണ്ടാക്കും.  ഇതിന്റെ ശബ്ദം സന്ധ്യക്കും രാവേറെച്ചെല്ലുന്നവരേയും ധാരാളം കേൾക്കാം.  പുലർച്ചക്കു അപൂർവമായേ കേൾക്കാറുള്ളൂ. ഒരു പക്ഷിയുടെ വിളിക്ക് ദൂരെനിന്നു മറ്റൊരു (ഇണ) പക്ഷി മറുവിളി കൊടുക്കുന്നതും കേൾക്കാം. " ഹുഊഊഉആആആ" എന്നു വളരെ മുഴക്കത്തോടെ ഈ പക്ഷികൾ നീട്ടിവിളിക്കും.  തച്ചൻ കോഴി എന്നത് തച്ചൻ മാരെ അവഹേളിക്കാൻ ഇട്ടത് ആണ് അല്ലാതെ അതിന് ഒരു സാങ്കേതിക ന്യായീകരണം കാണുന്നില്ല

## പേരിനു പിന്നിൽ
മൂങ്ങവർഗ്ഗക്കരുടെ ശബ്ദം മനുഷ്യർക്ക് അരോചകമാണ്. ഇക്കൂട്ടത്തിൽ വളരെ ഭയപ്പെടുത്തുന്നതാണ് കാലൻകോഴിയുടേത്. പലരും മരണത്തോടാണ്  ഇവയെ സങ്കല്പിക്കുന്നത്. മരണത്തിന്റെ ദേവനായ കാലൻ വരുന്നതിന്റെ മുന്നറിയിപ്പായി ഈ ശബ്ദത്തെ കരുതുന്നതിനാൽ മൂങ്ങക്ക് കാലൻകോഴി എന്ന പേരു വന്നു.

## ആവാസ വ്യവസ്ഥ
കാടുകളിലാണ് ഇവ കൂടുതലായും വസിക്കുന്നത്. പകൽ സമയത്ത് ഒളിച്ചു കഴിയാൻ ഇഷ്ടപ്പെടുന്ന ഇവ രാത്രിയാണ് ഇര തേടുന്നത്. കാലങ്കോഴിക്ക് ഇഷ്ടപ്പെട്ട ആഹാരം എലി വർഗ്ഗത്തിൽ പെട്ട ജീവികളാണ്. ഓന്ത് പല്ലി എന്നിവയേയും ഇവ ഭക്ഷിക്കും. 

## വിവരണം
ഗരുഡനോളം വലിപ്പമുള്ള ഇവയ്ക്ക് തവിട്ട് നിറമാണ്. ശരീരത്തിൽ മുഴുവനും കുറിപോലുള്ള പാടുകളും വരകളും ഉണ്ട്. മുഖത്ത് ചാരം തേച്ചപോലുള്ള നിറമാണ്. കൊക്കിനു താഴെ വെളുത്ത തൂവലുകൾ ഉണ്ട്. കണ്ണുകൾ കടുത്ത തവിട്ട് നിറമായിരിക്കും. കാലുകൾ ബലിഷ്ഠമാണ്. ഇവ തൂവലുകൾ കൊണ്ട് മൂടപ്പെട്ടിരിക്കുന്നു. 

## കുറിപ്പുകൾ
  
* രാത്രിയിൽ ഏകാന്തതയിൽ  ഈ പക്ഷിയുടെ ശബ്ദം കേൾക്കുന്നത്   ഭയാനകം ആണ് . വീട്ടുവളപ്പുകളിലെ മരങ്ങളിൽ വന്നിരുന്നു ഇവ കരഞ്ഞാൽ ആ വീട്ടിൽ ഒരു മരണം ഉടനെ നടക്കുമെന്നായിരുന്നു പഴയകാലത്തെ വിശ്വാസം. എന്നാൽ ഏതെങ്കിലും വീടിനു മുകളിൽ  വന്നിരുന്ന് കരഞ്ഞാൽ  ആ വീട്ടിൽ സർവ സൗഭാഗ്യങ്ങളും വന്നു ചേരും എന്നൊരു വിശ്വാസവും ഉണ്ട് വ്യാധിപീഡകളിൽ കുടുങ്ങിക്കടക്കുന്നരുടെ വീടുകളിൽ ഇവ വന്നിരുന്നു ശബ്ദിക്കുമ്പോൾ വീട്ടിലുള്ളവരെല്ലാം കാലനെ അകറ്റിനിർത്താൻ ഉറക്കെ നാം ജപിക്കാൻ തുടങ്ങുമായിരുന്നു. ഈ പക്ഷി ഇന്ന് കേരളത്തിലെ നാട്ടിൻപുറങ്ങളിൽ എല്ലാ സ്ഥലങ്ങളിലും ഉണ്ട്

## പരാമർശങ്ങൾ
ബുക്സ ദേശീയോദ്യാനം

പശ്ചിമ ബംഗാളിലെ ജൽപായ്‌ഗുഡി ജില്ലയിലാണ് **ബുക്സ ദേസീയോദ്യാനം** സ്ഥിതി ചെയ്യുന്നത്. 1992-ൽ നിലവിൽ വന്ന ഇതിന് 117 ചതുരശ്ര കിലോമീറ്റർ വിസ്തൃതിയുണ്ട്. ഇതിനോട് ചേർന്ന് ഒരു കടുവാ സംരക്ഷണ കേന്ദ്രവും പ്രവർത്തിക്കുന്നു. ഉദ്യാനത്തിനകത്താണ് പുരാവസ്തു വകുപ്പിന്റെ സംരക്ഷണത്തിലുള്ള ബുക്സ കോട്ട സ്ഥിതി ചെയ്യുന്നത്.

## പ്രകൃതി

ഭൂട്ടാൻ മലയുടെ തെക്കേയറ്റത്താണ് ബുക്സ കുന്നുകൾ സ്ഥിതി ചെയ്യുന്നത്. ഇവിടെ സാൽ വൃക്ഷങ്ങൾ ധാരാളമായി വളരുന്നു. 

## ജന്തുജാലങ്ങൾ

റീസസ് കുരങ്ങ്, സ്ലോത്ത് കരടി, കടുവ, പുലി, വെരുക്, ആന, പുള്ളിമാൻ, സാംബർ മാന്‍, ക്ലൗഡഡ് ലെപ്പേർഡ്, ചുവന്ന കാട്ടുമൂങ്ങ, കാട്ടുപന്നി, മുള്ളൻ പന്നി, വേഴാമ്പൽ എന്നിവയുടെ ആവാസകേന്ദ്രമാണിവിടം.

വിഭാഗം:പശ്ചിമ ബംഗാളിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ഡച്ചിഗാം ദേശീയോദ്യാനം

ജമ്മു-കാശ്മീരിലെ ശ്രീനഗറിലാണ് **ഡച്ചിഗാം ദേശീയോദ്യാനം** സ്ഥിതി ചെയ്യുന്നത്. 1981-ലാണിത് രൂപീകൃതമായത്.

## ഭൂപ്രകൃതി

സമുദ്രനിരപ്പിൽ നിന്നും 1700-4300 മീറ്റർ ഉയരത്തിൽ സ്ഥിതി ചെയ്യുന്ന ഈ ദേശീയോദ്യാനം 141 ചതുരശ്ര കിലോമീറ്ററിലായി പരന്നുകിടക്കുന്നു. ഹിമാലയത്തിന്റെ ഭാഗമായ സംസ്കാർ മലനിരകളിലാണ് ഉദ്യാനം സ്ഥിതി ചെയ്യുന്നത്. കാശ്മീർ എൽം, പോപ്ലാർ, വില്ലോ, നീല പൈൻ, സിൽവർ ഫിര്‍, ബിർച്ച് തുടങ്ങിയവയാണ് ഇവിടെ വളരുന്ന പ്രധാന വൃക്ഷങ്ങൾ. 

## ജന്തുജാലങ്ങൾ

ചുവന്ന മാനിന്റെ വർഗത്തില്പ്പെട്ടതും വംശനാശ ഭീഷണി നേരിടുന്നതുമായ ഹാംഗൾ മാനുകളെ ഇവിടെ സംരക്ഷിക്കുന്നു. ഹിമപ്പുലി, കുരങ്ങ്, ഹിമാലയൻ കരിങ്കരടി, ഹിമാലയൻ കസ്തൂർമാൻ തുടങ്ങിയ ജീവികളെയും ഇവിടെ കാണാം. 112-ലധികം ഇനത്തില്പ്പെട്ട പക്ഷികളുടെ ആവാസകേന്ദ്രമാണിവിടം

## അവലംബം

വിഭാഗം:ജമ്മു കശ്മീരിലെ ദേശീയോദ്യാനങ്ങൾ
ഡെസേർട്ട് ദേശീയോദ്യാനം

രാജസ്ഥാനിലെ ജയ്സാൽമീർ, ബാർമീർ, ജില്ലകളിലായി വ്യാപിച്ചുകിടക്കുന്ന ദേശീയോദ്യാനമാണ് **ഡെസേർട്ട് ദേശീയോദ്യാനം**. 1980-ലാണ് ഇത് നിലവിൽ വന്നത്. ഇന്ത്യയിലെ ഏറ്റവും വലിയ ദേശീയോദ്യാങ്ങളിലൊന്നാണിത്.

## ഭൂപ്രകൃതി
ഉദ്യാനത്തിന്റെ വിസ്തൃതി 3162 കിലോമീറ്ററാണ്. ഇതിന്റെ 20 ശതമാനത്തോളം മണൽക്കൂനകളാണ്. ധാരാളം കുറ്റിക്കാടുകളും മരുപ്രദേശത്ത് വളരുന്ന പൂച്ചെടികളും ഇവിടെ കാണപ്പെടുന്നു. സെവാൻ എന്നയിനം പുല്ല് ധാരാളമായി വളരുന്നു.

## ജന്തുജാലങ്ങൾ
കൃഷ്ണമൃഗം, ചിങ്കാര മാൻ, ചെന്നായ, കുറുക്കൻ, മുയൽ എന്നിവയുടെ ആവാസകേന്ദ്രമാണിവിടം. ഗ്രേറ്റ് ഇന്ത്യൻ ബസ്റ്റാർഡ് എന്ന പക്ഷിയുടെ ഒരു പ്രധാന അവാസകേന്ദ്രമാണീ ഉദ്യാനം. വിവിധയിനം പരുന്തുകൾ, കഴുകൻ, മൂങ്ങ എന്നിവയെയും ഇവിടെ കാണാം.

## അവലംബം

വിഭാഗം:രാജസ്ഥാനിലെ ദേശീയോദ്യാനങ്ങൾ
ഗംഗോത്രി ദേശീയോദ്യാനം

ഉത്തരാഖണ്ഡ് സംസ്ഥാനത്തിലെ ഉത്തർ കാശി ജില്ലയിലാണ് **ഗംഗോത്രി ദേശീയോദ്യാനം** സ്ഥിതി ചെയ്യുന്നത്. 1989-ലാണ് ഇതിനെ ഒരു ദേശീയോദ്യാനമായി അംഗീകരിച്ചത്. ഗംഗാ നദിയുടെ ഉദ്ഭവസ്ഥാനം ഗംഗോത്രിയിലാണ്.

## ഭൂപ്രകൃതി
സമുദ്രനിരപ്പിൽ നിന്നും 6300 മീറ്റർ വരെ ഉയരത്തിലുള്ള പ്രദേശങ്ങൾ ഇവിടെയുണ്ട്. ഹിമാലയ പർവതമേഖലയിൽ വ്യാപിച്ചു കിടക്കുന്ന ഇതിന്റെ വിസ്തൃതി 2400 ചതുരശ്രകിലോമീറ്ററാണ്. സ്തൂപികാഗ്ര വൃക്ഷങ്ങളാണ് കൂടുതലായി ഈ ഉദ്യാനത്തിൽ വളരുന്നത്. സിൽവർ ബിർച്ച്, നീല പൈൻ എന്നിവയും ഇതിലുൾപ്പെടുന്നു. 

## ജന്തുജാലങ്ങൾ
ചെമ്പൻ പാണ്ട, സാംബർ, നീർനായ, ഹിമാലയൻ താര്, കുരക്കും മാൻ, ഹിമപ്പുലി, ഹിമാലയൻ മാർട്ടെന്, ഗൊരാൽ തുടങ്ങിയ ജീവികളുടെ ആവാസകേന്ദ്രമാണിവിടം.

## ചിത്രശാല

File:Gomukha gangotri.jpg
File:Bharal 01.jpg
File:Himalayan Buck alias Musk Deer at Gangotri National Park, Uttarakhand 01.jpg
File:Entrance Check Post-Gangotri National Park WTK20150916-IMG 0554.jpg|Entrance Check Post-Gangotri National Park


## അവലംബം

വിഭാഗം:ഉത്തരാഖണ്ഡിലെ ദേശീയോദ്യാനങ്ങൾ
പുള്ളിക്കാടക്കൊക്ക്

പുഴക്കരയിലും കടൽക്കരയിലും കുളത്തിനരികിലും മറ്റും കാണപ്പെടുന്ന ചെറിയ കിളികളായ നീർക്കാടയോട് സാദൃശ്യമുള്ള കിളിയാണ് **പുള്ളിക്കാടക്കൊക്ക്**. ഇംഗ്ലീഷ്: Wood Sandpiper. ശാസ്ത്രീയനാമം:Tringa glareola. കേരളത്തിൽ സെപ്റ്റംബർ മുതൽ മേയ് മാസം വരെ കാണപ്പെടുന്ന ഇവ ദേശാടനക്കിളികളായാണ് അറിയപ്പെടുന്നത്. യൂറോപ്പും വടക്കേ ഏഷ്യയുമാണ് ഈ കിളികളുടെ ജന്മദേശം. സാധാരണ എട്ടു മുതൽ നാല്പതുവരെയുള്ള പറ്റങ്ങളായാൺ കാണപ്പെടുന്നത്. ജലഷഡ്പദങ്ങളാണ് ആഹാരം. 

## വിവരണം
ദേഹത്തിന്റെ ഉപരിഭാഗം വെളുപ്പും തവിട്ടും നിറത്തിലാണ്. (കരിമ്പൻ കാടക്കൊക്കിന്റേതിനേക്കാൾ) തവിട്ടു നിറമുള്ള പുറത്തും ചിറകുകളിലും അരിപ്രാവിനുള്ളതുപോലെ മങ്ങിയ നിറത്തിലുള്ള പുള്ളികൾ കാണും. ചിറകുകളുടെ അടിവശത്ത് കറുപ്പിനു പകരം ചാരനിറമാണ്കാലിനു പച്ച കലർന്ന മഞ്ഞനിറവും കണ്ണിനു മീതെ  പുരികം പോലെ നീളത്തിൽ വെളുത്ത വരയും കാണാം.

## പ്രജനനം
thumb|250px|left|വെള്ളമുള്ള പ്രദേശങ്ങളിലാണിവ ഇര തേടുന്നത്
ലഘുചിത്രം|മുട്ട-(മ്യൂസിയത്തിൽ നിന്നുള്ള ചിത്രം)

യൂറേഷ്യാ ഭൂഖണ്ഡത്തിൻൽ 45 ഡിഗ്രി അക്ഷാംശത്തിനു വടക്കുള്ള പ്രദേശങ്ങളിലാണ്‌ ഈ കാടക്കൊക്കുകൾ പ്രജനനം നടത്തുന്നത്.22-23 ദിവസമാണ് അടയിരിപ്പുകാലം.

## പരാമർശങ്ങൾ


വർഗ്ഗം:കേരളത്തിലെ പക്ഷികൾ
നാടൻ താമരക്കോഴി

ഇന്ത്യയിലും തെക്ക് കിഴക്കൻ ഏഷ്യയിലും കണ്ടുവരുന്ന പക്ഷിയാണ് **നാടൻ താമരക്കോഴി**(). 	**ഈർക്കിലിക്കാലൻ,ചവറുകാലി** എന്നീ പേരുകളിലും ഇത് അറിയപ്പെടുന്നു. ഇവയ്ക്ക് നീണ്ട വിരലുകളും നഖങ്ങളുമാണ്. താമരയും ആമ്പലും കുളവാഴയും മറ്റു ജലസസ്യങ്ങളും വളർന്നുനിൽക്കുന്ന ജലാശങ്ങളിൽ ഇവയെ കാണാം. നീണ്ടു മെലിഞ്ഞ കാലുകളും വിരലുകളും സസ്യങ്ങൾക്ക് മീതെ നടന്ന് ഇരതേടുന്നതിന് സഹായിക്കുന്നു. പച്ച കലർന്ന തവിട്ടുനിറത്തിലുള്ള ചിറകുകളും കറുത്ത തലയുള്ള വെളുത്ത പട്ടയും നാടൻ താമരക്കോഴിയെ തിരിച്ചറിയാൻ സഹായിക്കുന്നു. നല്ല പോലെ നീന്താനും മുങ്ങിയൊളിക്കാനും പറക്കാനും ഇവയ്ക്ക് കഴിവുണ്ട്.  ജലസസ്യങ്ങളും ചെറുജീവികളുമാണ് ഭക്ഷണം.

## പ്രജനനം
മഴക്കാലത്താണ് കൂടുണ്ടാക്കുന്നത്. വെള്ളത്തിൽ പൊന്തിക്കിടക്കുന്ന താമരയിലയിലോ ആമ്പലിലോ ആണ് മുട്ടയിടുന്നത്. മുട്ടയിടുന്ന കാലങ്ങളിൽ പ്ലീ..പ്ലീ..പ്ലീ എന്ന് ശബ്ദിച്ചുകൊണ്ടിരിക്കും. ഒരു സീസണിൽ നാലോ അഞ്ചോ മുട്ടകളിടുന്നു. 

ബഹുഭർതൃത്വം നിലനിൽക്കുന്നു. കൂടൊരുക്കുന്ന പൂവൻ ഇണചേരാനും മുട്ടയിടാനും പിടയെ ക്ഷണിക്കുന്നു. ഒരു കൂട്ടിൽ മുട്ടയിട്ടാൽ പിട അടുത്ത ഇണയെ തേടി പോയി അടുത്തകൂട്ടിൽ മുട്ടയിടുന്നു. അടയിരിക്കുന്നതും കുഞ്ഞുങ്ങളെ നോക്കുന്നതും പൂവനാണ്.

ഓരോ കൂട്ടിലും 3-4 മുട്ടകളിടും.26-29 ദിവസംകൊണ്ട് മുട്ടകൾ വിരിയും.70 ദിവസംകൊണ്ട് കുഞ്ഞുങ്ങൾ സ്വയംപ്രാപ്തരാകും.

[left|thumb|നാടൻ താമരക്കോഴി [കൊൽക്കത്ത|കൊൽക്കത്തയിൽ നിന്ന് ]]

## ചിത്രശാല

File:Bronze-winged Jacana (Metopidius indicus) juveniles W IMG 6687.jpg|
Image:Bronze-winged Jacana (Metopidius indicus) on a Santa Cruz Water Lily *[[Victoria cruzinia]]* in Kolkata W IMG 3625.jpg| 
Image:Bronze-winged Jacana (Metopidius indicus) in a Lotus Pond in Kolkata I IMG 7504.jpg‎ |
Image:Bronze winged Jacana (Immature) at Bharatpur IMG 8547.jpg|
Image:Bronze winged Jacana (Immature) at Bharatpur Im IMG 8551.jpg|
Image:Bronze-winged Jacana I IMG 9179.jpg|
Image:Bronzed winged Jacana (adult) with juveniles I2 IMG 2572.jpg|
Image:Bronze winged Jacana I - Kolkata IMG 1482.jpg|
Image:Bronze winged Jacana (Immature) I- Kolkata IMG 5437.jpg|
File:Bronze-winged Jacana (Metopidius indicus) in AP W IMG 3489.jpg|
File:Bronze-winged_Jacana.JPG|പുല്ലഴി (തൃശ്ശൂർ) കോൾപാടത്ത്


## അവലംബം

വിഭാഗം:കേരളത്തിലെ താമരക്കോഴികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:താമരക്കോഴികൾ
ഗിർ ദേശീയോദ്യാനം

ഗുജറാത്തിലെ ജുനഗഢ് ജില്ലയിലാണ് **ഗിർ ദേശീയോദ്യാനം** സ്ഥിതി ചെയ്യുന്നത്. ആഫ്രിക്കക്കു പുറത്ത് സിംഹങ്ങളെക്കാണുന്ന സ്വാഭാവിക വനപ്രദേശമാണ്‌ ഗിർ വനം. 1975-ൽ  ഏഷ്യൻ സിംഹങ്ങളെ സംർക്ഷിക്കുന്നതി വേണ്ടിയാണ് ഈ ഉദ്യാനം രൂപീകൃതമായത്. ജുനഗഢിലെ നവാബാണ് ഇവിടുത്തെ സിംഹങ്ങളെ സംരക്ഷിക്കുന്നതിനുള്ള ആദ്യ ശ്രമങ്ങൾ നടത്തിയത്. 2005 ലെ കണക്കുകൾ പ്രകാരം ഇവിടെ 359 സിംഹങ്ങൾ ഉണ്ട്. 2010- കണക്കെടുപ്പ് പ്രകാരം മൊത്തം 411 സിംഹങ്ങളുണ്ട്. സുപ്രീം കോടതി,  ഗീർ വനത്തിലെ ഏഷ്യൻ സിംഹങ്ങളെ  മധ്യപ്രദേശിലെ കുനോ ദേശീയോദ്യാനത്തിലേയ്ക്ക്    മാറ്റുവാൻ ഉത്തരവിട്ടിരുന്നു.

## ഭൂപ്രകൃതി
ഹിരൺ , സരസ്വതി, ഗോദാവരി നദികളുടെ സാന്നിദ്ധ്യമാണ്‌ ഉദ്യാനത്തിന്‌ പച്ചപ്പ് നൽകുന്നത്. ഇതിന്റെ വിസ്തൃതി 259 ചതുരശ്ര കിലോമീറ്ററാണ്. വരണ്ട ഉലപൊഴിയും വനങ്ങളും മുൾച്ചെടികളും ചേർന്ന ഭൂപ്രകൃതിയാണ് ഇവിടുത്തേത്. തേക്ക്, സലായ്, ധാക് തുടങ്ങിയവയാണ് ഇവിടെ കാണപ്പെടുന്ന പ്രധാന വൃക്ഷങ്ങൾ.

## ജന്തുജാലങ്ങൾ
സിംഹം, കാട്ടുപന്നി, നീൽഗായ്, സാംബർ, നാലുകൊമ്പുള്ള മാൻ, ചിങ്കാരമാൻ, വരയൻ കഴുതപ്പുലി, ലംഗൂർ, മുള്ളൻപന്നി, മുയൽ, കൃഷ്ണമൃഗം എന്നിവയുടെ ആവാസകേന്ദ്രമാണിവിടം. മഗ്ഗർ മുതലകളുൾപ്പെടെ 24-ഓളം ഉരഗ വർഗ്ഗങ്ങൾ ഇവിടെ അധിവസിക്കുന്നു.
## അവലംബം

വിഭാഗം:ഗുജറാത്തിലെ ദേശീയോദ്യാനങ്ങൾ